DRŽAVNI NOVAC POMAŽE HOTELIJERIMA: Korona je najveći udarac zadala turizmu, zbog čega je Vlada priskočila u pomoć | Novosti.RS\nOva oblast poslovanja do trenutka izbijanja globalnog zdravstvenog problema, u Srbiji je doživljavala pravi bum. Broj gostiju koji su turistički ili poslovno dolazili u Beograd i druge gradove znatno je rastao već nekoliko godina i urbano hotelijerstvo je postalo jedna od najbrže rastućih privrednih oblasti.\nUdarac koji su karantin i masovno zaustavljanje turističkih putovanja naneli ovoj privrednoj oblasti utoliko je bio teži. Prema podacima Republičkog zavoda za statistiku, u periodu januar-jun 2020. godine, u Srbiji je boravilo ukupno 780.785 turista, što je za 53 odsto manje u odnosu na isti period prošle godine.\nNaći način da se pomogne gradskim hotelima, i da se ova oblast sačuva od teških posledica do trenutka kada bi se stvari povratile na nekadašnje obrasce, postao je tako jedan od najvećih izazova za sve relevantne faktore. Istovremeno, desio se pravi bum ruralnog turizma u Srbiji, gde su domaći gosti u nemogućnosti masovnijeg odlaska na popularne inostrane destinacije tokom sezone letnjih odmora, popunili gotovo sve kapacitete u zemlji, i to u brojevima koji do tada prethodno nisu bili zabeleženi.\nPosebno je bilo uočljivo da u okviru ovog turističkog fenomena svoj neočekivani vrhunac doživljavaju i manje poznate ili gotovo anonimne destinacije koje su ovog leta, činilo se, prvi put postale opšte poznate i otkrivene. Ipak, i tu je pomoć države bila od vitalnog značaja.\n- Podsticajna mera za razvoj domaćeg turizma u uslovima krize, tačnije, dodatnih 400.000 vaučera za odmor u Srbiji koji su odobreni u maju, doprinela je da hoteli po odmorišnim destinacijama, ne gradski nego hoteli u banjama, na jezerima i planinama - budu popunjeni tokom letnje sezone i oporave se od gubitka koji je nastao od marta do maja - rekla je Tijana Maljković, sekretar Udruženja za turizam PKS. - Osim za hotele, na pomenutim destinacijama u Srbiji, domaći turisti vaučere su mogli da iskoriste za privatni smeštaj.\nHotel "Mona" Beograd\nPrema njenim rečima, pomoć u vidu isplate minimalca, kao i smanjenje poreza i doprinosa, koje je država odredila u okviru mera podrške za saniranje posledica krize, dovela je do toga da radnici u hotelima, turističkim agencijama, nautičkoj privredi, ugostiteljstvu, banjama i firmama koje se bave organizacijom događaja i kongresa, ne ostanu bez posla i da firme održe minimum poslovanja.\nSa druge strane, pitanje očuvanja čitavog sektora gradskog hotelijerstva je donelo mnogo veće izazove i zahtevalo je promišljen pristup kako bi mere delovale na pravi način i kako bi hoteli opstali. PKS je u saradnji sa direktorima hotela i vlasnicima stranog i domaćeg kapitala, i ministarstvima finansija i turizma, predložila rešenje u vidu jednokratne direktne isplate pomoći hotelima u gradskim sredinama. Ministarstvo turizma objavilo je početkom ovog meseca poziv za podršku hotelskoj industriji zbog poteškoća u poslovanju usled pandemije. Svaki kategorizovani hotel u 68 gradova i opština, ukoliko ima potpunu i ispravnu dokumentaciju, dobija sada od države 350 evra po ležaju i 150 evra po sobi.\n- Subvencija za hotele u gradovima i opštinama sa gradskim sredinama je prva direktna sektorska mera, namenjena naugroženijoj grani privrede - istakla je Maljkovićeva. - Bespovratna pomoć je značajna i doprineće da, pored očuvanja radne snage, hoteli opstanu i prežive period u kojem su otkazani svi kongresi, grupe kao i dolasci poslovnih ljudi. U Srbiji postoji oko 410 kategorizovanih hotela, a za ovu meru pomoći se ministarstvu prijavilo 340 hotela iz 68 lokalnih samouprava. Samo u gradovima ima oko 13.000 soba u svim kategorizovanim hotelima. Popunjenost tih soba je najviše zavisila od poslovnih gostiju, kongresa, grupa sa prekookeanskih tržišta i manifestacionog turizma.\nMeđutim, jedan od faktora opstanka mogla bi da predstavlja i fleksibilnost uprava brojnih hotela koje su, u nemogućnosti da računaju na turiste, rešili da svoje kapacitete predstave na tržištu na drugačiji način - umesto klasičnih noćenja, oni su sobe i apartmane ponudili kao poslovne prostore, kancelarije, biroe. Logika je jednostavna - komfor takvog ambijenta je viši u odnosu na klasične kancelarijske prostore, postoji restoranska usluga u samom prostoru, a cena je prilagođena krizi, dakle, prihvatljiva. Za digitalne nomade, frilensere i startapove, između ostalih, idealna prilika. Iako još uvek nema podataka u kom procentu se na ovaj način popunjavaju kapaciteti, sudeći prema prvim utiscima, interesovanja ima. Ipak, glavni oslonac u ovom trenutku je programska pomoć Vlade Srbije.\nPOMOĆ ZA OPSTANAK\nVLASNICA hotela "ANA luks" u Pirotu Ana Lazarević ukazuje na nezavidnu situaciju u kojoj se ovaj hotel obreo u toku krize i ističe važnost pomoći nadležnih institucija Republike Srbije u održavanju poslovanja.\n- Zbog epidemije imamo velike gubitke koji se izražavaju u milionima dinara - ispričala je Lazarevićeva. - Bili smo zatvoreni više od dva meseca i zatim smo počeli sa radom. Popunjenost hotela je bila od tri do osam odsto. Radili smo u nadi da će se pokrenuti privreda i da će biti bolje, međutim, mnoge firme nisu ili su radile smanjenim kapacitetom zbog čega je i poseta poslovnih ljudi hotelu ostala mala. Tek pošto smo uzeli sve vrste pomoći, od države uspevamo da zadržimo zaposlene, što je i bio uslov. Hotel upošljava 60 radnika, visoke je kategorije i od velikog značaja za grad Pirot. Mi nemamo sezone već su nam poseta i popunjenost u kontinuitetu cele godine. Pratimo svaku promenu i pokušaje da se pomogne hotelima kao što je naš. Velika je šteta da se novi hoteli na samom početku rada susreću sa ovakvim situacijama i gubicima kad su daleko od toga da povrate uložena sredstva, a kamoli zarade.\n- Hotel "Petrus" iz Paraćina svoje poslovanje bazira na tranzitnom turizmu i organizaciji proslava - govori Andrija Radivojević, vlasnik hotela "Petrus". - Kako je kriza izazvana širenjem virusa korona pogodila ovu granu privrede, zabeležili smo pad prihoda u odnosu na prošlu godinu za 73 odsto, tako da hotel jedva pokriva svoje tekuće troškove, a naredni meseci su tek neizvesni. Finansijska pomoć Vlade Srbije, Ministarstva finansija i Privredne komore je bukvalno spas u poslednjem trenutku za očuvanje hotelskog poslovanja u većem delu Srbije.\nSličnog je mišljenja i Tomislav Momirović, predsednik Upravnog odbora kompanije "Mona hotels". On kaže da je državna pomoć turističkom sektoru bila nužna da ne bi došlo do masovnih otpuštanja, gašenja hotela pa na kraju i bankrota.\n- Srpska država je pružila direktnu pomoć hotelijerskom sektoru, po uzoru na odgovorne vlade sveta, jer znamo da je pandemija najviše oštetila baš hotelijere i i turistički sektor - istakao je Momirović. - Ovo je najteža kriza koja se ikad desila hotelskoj industriji, pa se hoteli, naročito gradski, jer je ta vrsta turizma doslovno nestala, bore za likvidnost iz meseca u mesec. Ne smemo da zaboravimo da mi još ne možemo da računamo na pomoć Evropske unije što su mogle mnogo snažnije ekonomije i da je time mnogo kompleksnija situacija kod nas. Uprkos svemu optimista sam i verujem u žilavost naše privrede.\nhotelijeri pomoć za hotelijere pomoć hotelijerima hoteli\nMINISTAR finansija Siniša Mali rekao je danas da će u narednih 10 dana biti raspisan javni poziv na koji će hotelijeri moći da se prijave za direktne državne subvencije, i tom prilikom je otkrio i koji su uslovi za dobijanje sredstava od države.


VUČIĆ ŠOKIRAO ZAPAD I ALBANCE: Zakleću se na Ustav, a to znači... | Vestinet.rs\nPočetna TEMA DANA\tVUČIĆ ŠOKIRAO ZAPAD I ALBANCE: Zakleću se na Ustav, a to znači…\nVUČIĆ ŠOKIRAO ZAPAD I ALBANCE: Zakleću se na Ustav, a to znači…\nIzabrani predsednik Aleksandar Vučić poručio je da će za vreme njegovog mandata Beograd povećati napore za normalizaciju odnosa sa Prištinom, pod okriljem EU.\nVučić je rekao i da Srbija neće priznati jednostrano proglašenu kosovsku nezavisnost.\nVučić je na Rojtersovom „Global markets forumu“, dan uoči polaganja zakletve i preuzimanja predsedničke dužnosti, rekao da države regiona moraju da rade na poboljšanju, pre svega, svoje ekonomije na svom putu ka članstvu u EU.\nUpitan da li će biti spreman da predloži izmenu Ustava kako bi omogućio priznavanje nezavisnosti Kosova, Vučić je rekao:\n„Položiću zakletvu nad Ustavom Srbije, što znači da nećemo priznati nezavisnost Kosova, ali ono što je važno za nas je, ne samo otvoreni dijalog sa kosovskim Albancima, već veoma otvoreni razgovor među nama Srbima o našoj budućnosti, kako političkoj tako i ekonomskoj.\nU isto vreme, uložićemo ogromne napore da unapredimo naše razgovore i proces dijaloga sa Prištinom pod okriljem EU“.\nOn je rekao da je „apsolutna istina“ da EU pokazuje zamor za proces proširenja, ali je naglasio da će Srbija bez sumnje čvrsto ostati na svom evropskom putu.\n„Nema sumnje da ćemo čvrsto ostati na našem putu ka EU, ali istovremeno ćemo morati da uradimo nešto za naš narod u regionu, i zato sam predložio uspostavljanje regionalnog ekonomskog prostora (na zapadnom Balkanu)“, podsetio je Vučić, koji u sredu u Narodnoj skupštini polaže zakletvu, a nakon toga i preuzima dužnost predsednika Srbije.\nVučić za EU kaže da je to za njega ekonomski savez koji će omogućiti bolji život naroda na zapadnom Balkanu.\nU isto vreme, kazao je, Srbija će ostati čvrsto na putu ka EU, „ali moramo i da živimo pre nego što postanemo punopravne članice“.\nTežiće, najavio je, jačanju ekonomskih odnosa među zemljama u regionu, od kojih se većina još oporavlja od oružanih sukoba devedesetih, s krajnjim ciljem pridruživanja EU.\nRojters tvrdi da Srbija, BiH, Crna Gora, Makedonija, Albanija, kao i Kosovo* moraju da sprovedu duboke reforme, od kojih će za neke biti potrebne decenije kako bi se pridružile EU.\nVučić kaže da, dok se to ne dogodi, region bi trebalo da uspostavi regionalni ekonomski savez.\n„To će značiti jedinstveno tržište za 20 miliona ljudi, koje će postati jedno od najvažnijih tržišta na kontinentu“, rekao je Vučić u Beogradu.\nTo će, smatra, ekonomski ojačati poziciju Srbije u pogledu EU.\nOsvrnuo se i na status „problematičnih srpskih petrohemijskih postrojenja“ navodeći da Vlada Srbije pokušava da ih proda, ali se i dalje suočava sa ogromnim problemima nasleđenim iz prošlosti.\n„Ipak, bili bismo veoma zadovoljni ukoliko bismo mogli da pronađemo strateškog partnera koji bi mogao da se brine o tim kompanijama zajedno sa državom Srbijom“, naveo je Vučić.\nDa li je Makron smeo ovo da uradi stojeći nekoliko centimetara od Vladimira Putina! VIDEO\nVEDRANA RUDAN UPROPASTILA ZAPAD: „Za vrijeme Jugoslavije, skraćeno „mraka“, nije bilo banana!“


Građani nisu imali značajnije primedbe\nNa dnevnom redu današnje gradske komisije za planove razmatrali su se prigovori na četiri urbanistička plana.\nNa otvorenom delu sednice bilo je reči o planu detaljne regulacije produžetka Leptirove ulice u Veterniku, planu regulacije prostora za arheološki park zapadno do Bulevara Evrope, izmenama plana koji se odnosi na prostor uz auto-put, a koji je namenjen za motel "Minut-Majur", kao i o planu dela centra Petrovaradina, koji je ponovo bio na javnom uvidu.\nGrađani na te planove, nisu imali značajnije primedbe.\n"Na osnovu pročitanog materijala bila je jedna primedba na jedan plan privatnog lica koja je neosnovana i ne odnosi se na plan na koji je data, i bile su primedbe preduzeća NIS koja je zapravo korisnik tog prostora, na kojoj će se nalaziti Minut-Majur", izjavio je Radonja Dabetić, predsednik gradske komisije.\nizvor: rtv.rs, agencije, foto: Zavod za zaštitu spomenika kulture, ilustracija\nNovi Sad pre 7.000 godina - Arheološki park u će biti izuzetno važna kulturna tačka u ovom delu Evrope\narheološki park avijatičarsko naselje bulevar evrope Istorija Novog Sada Novi Sad petrovaradin sajlovo veternik


Otišao sa Malog Kalemegdana, a i dalje pomaže klubu - Košarka, Vesti, Top News\nHotSport»Košarka, Vesti, Top News»Otišao sa Malog Kalemegdana, a i dalje pomaže klubu\nOtišao sa Malog Kalemegdana, a i dalje pomaže klubu\n| 2014-08-15T21:10:12+01:00\t15. avg 2014. 21:10|0 komentara\nMarkus Vilijams je od danas i zvanično novi košarkaš Crvene zvezde pošto je putem faksa stigao njegov potpis na jednogodišnji ugovor sa klubom sa Malog Kalemegdana o čemu je javnost već upoznata, ali malo je poznato ko je odigrao važnu ulogu u ubeđivanju američkog plejmejkera da pojača redove srpskog vicešampiona.\nNaime, iako je ovog leta otišao iz Crvene zvezde odnosno potpisao je ugovor sa Panatinakosom dve godine provedene u crveno-belom dresu ostavile su pozitivan utisak i vezanost za klub kod Demarkusa Nelsona koji je odigrao važnu ulogu prilikom dovođenja bivšeg igrača Unikahe i Lokomotive iz Krasnodara.\nS obzirom da Vilijams i Nelson sa istom menadžerskom agencijom prvi se raspitao kod drugog o utiscima koje nosi iz Beograda, a popularni Adrmiral je očigledno rekao samo pozitivne stvari što je značajno uticalo kod odluke koje je doneo 29-godišnji plej da prihvati ponudu Crvene zvezde.\nZanimljivo je da su i Vilijams i Nelson, kao i Čarls Dženkins, svojevremeno nosili dres Golden Stejta pa bi mogli da se našalimo da je došlo do svojevrsnog trejda – Nemanja Nedović za njih trojicu.\nTakođe vredi spomenuti da se Nelson rastao sa crveno-belima na najkorektniji mogući način pošto mu je klub ostao dužan dve plate, ali je zauzvrat dao odrešene ruke Amerikancu odnosno Panatinaikos nije morao da plati obeštećenej za njega.


O nama – Pacomm\nFirma Pacomm osnovana je 1997.god sa idejom da se industriji prostora ex-Jugoslavije omogući pristup tada nedostupnim, modernim materijalima i tehnologijama.\nPacomm se tokom prethodnih godina pozicionirao kao pouzdan i siguran partner u sektorima energetike, rudarstva, opšte industrije u oblastima elektro-izolacionih materijala, elektro-opreme, opštih mašinskih materijala, inzenjerske plastike. Takođe smo se posvetili i razvoju sektora usluga u oblastima elektro-energetike i automatike. Ostvarili smo uspešna partnerstva sa vodećim svetskim proizvođačima opreme i materijala kao što su Krempel Gmbh i Hyundai Electric.\nNaša želja je da svojim poslovanjem utičemo na poboljšanje kvaliteta života zajednice unutar koje funkcionišemo. Želimo da radimo sa modernim tehnologijama, materijalima i tehničko-tehnološkim rešenjima. Želimo da budemo organizacija koja konstantno uči i razvija se.\nU fokusu našeg poslovanja je uvek krajnji korisnik kome služimo sa pravim stručnim savetom, kvalitetom robe i usluga koje se isporučuju, odabirom pravih isporučilaca sa kojima Pacomm sarađuje, stalnim obrazovanjem i usavršavanjem zaposlenih.


Rekonstrukcija srčanog zaliska uz minimalan rez\nAsistent dr Ivan Stojanović, kardiohirurg u Institutu za kardiovaskularne bolesti „Dedinje“, izveo je prošle nedelje rekonstrukciju mitralnog zaliska kroz J sternotomiju, pa je ova ustanova postala jedina u ovom delu Evrope, gde se ovakva intervencija izvodi.\nMinimalno invazivni pristup veoma brzo će postati standardna procedura\nReč je o minimalno invazivnoj rekonstruktivnoj hirurgiji mitralnog zaliska. Za razliku od uobičajenog pristupa zalisku, kod ove metode grudna kost se ne seče celom dužinom, pacijent kraće ostaje u bolnici, manja je trauma, a smanjena je i mogućnost komplikacija. Nije zanemarljiv ni aspekt estetika jer je rez značajno manji.\n- Nigde u okruženju se ne radi ova metoda. IKVB „Dedinje“ je među prvih deset ustanova u Evropi po broju urađenih rekonstrukcija mitralnih zalistaka - kaže za „Blic“ dr Stojanović.\nMitralni zalistak se nalazi između leve pretkomore i leve komore. On je svojevrsni ventil koji omogućava ravnomerno punjenje leve komore krvlju. Kad dođe do popuštanja mitralnog zaliska krv se vraća unazad i opterećuje plućnu cirkulaciju, što dovodi do zamaranja, gušenja i poremećaja srčanog ritma.\nMitralna rekonstrukcija je, objašnjava doktor, hirurška procedura kojom se oboleli mitralni zalistak prepravi tako da postane u potpunosti funkcionalan.\nKod ovakve procedure bolesnik zadržava tkivo sopstvenog zaliska, a ugradnja stranog materijala je minimalna. To omogućava bolesniku da, ukoliko se mitralna rekonstrukcija uradi na vreme, ima potpuno normalan život sa minimalnom količinom lekova.\n- Uvek je bolje rekonstruisati srčani zalistak nego zameniti ga. Ako se zameni veštačkim, pacijent do kraja života mora da uzima antikoagulacionu terapiju - dodaje doktor.\nGodišnje se na „Dedinju“ uradi u proseku 220 rekonstruktivnih intervencija na mitralnim zaliscima. Rekonstrukcija mitralnog zaliska je moguća kod većine bolesnika i tu je IKVB „Dedinje“ u evropskom vrhu, jer se više od 90 odsto ovih bolesnika leči rekonstruktivnim putem. Minimalno invazivni pristup veoma brzo će postati standardna procedura.\n23 MIŠIĆA i 27 UBODA NA TELU Sve ovo je mali Vuk izdržao, ali borba da STANE NA SVOJE NOGE još nije gotova


prijava telefon evri kombo RAS Shutterstock\nRazgovori između dve kompanije su u toku i obe strane aktivno proučavaju načine za povezivanje svojih preduzeća u Italiji, rekli su izvori, koji su želeli da ostanu anonimni.\nIliad, čija će žičana širokopojasna mreža debitovati u Italiji 25. januara, radi sa investicionom bankom Lazard na svojim strateškim planovima u Italiji, rekao je jedan od izvora, upozoravajući da dogovor nije siguran.\nAko bude uspešan, dogovor bi stvorio telekomunikacioni centar sa prodorom na tržište mobilnih uređaja od oko 36 odsto i kombinovanim prihodima od skoro 6 milijardi evra (6,8 milijardi dolara).\nIliad i Vodafon su odbili da komentarišu, a niko iz Lazarda nije bio dostupan za komentarisanje.\nIliad, na čijem čelu je osnivač i milijarder Havijer Nil, razmatra opcije za dalje širenje u Italiji poslednjih meseci dok nastoji da iskoristi groznicu dogovora u italijanskoj telekomunikaciskoj industriji da ubrza konsolidaciju i zaustavi rat cenama koji smanjuje marže, kažu izvori.\nRazgovori dolaze u trenutku kada Telekom Italija još uvek vrši procenu ponude o preuzimanju od strane američkog fonda KKR.\nNiel, koji je osnovo Iliad 1990. i član je KKR-ovog odbora kao nezavisni direktor odbora, želi da preuzme fragmentirano tržište telekomunikacija, gde je započeo agresivni rat cenama 2018. godine kada je Iliada debitovala na tržištu.\nStručnjaci i rukovodioci iz industrije su u više navrata pozivali da se 4 operatera (Vodafone, TIM, Windtre i Iliad) prespoje u 3, kako bi se smanjenjem njihovog broja posledično povećala marža.\nIliadin direktor u Italiji Benedeto Levi rekao je 13. januara da je francuska firma otvorena za kupovinu rivalskog operatera.\n- Ako kompanija, kao celina ili delimično postsane dostupna na tržištu, mi ćemo to razmotriti bez ikakvih predrasuda, rekao je on finansijskom dnevniku Il Sole 24 Ore.\nPrethodno je šef Vodafona Nik Rid rekao 17. novembra da je potrebna konsolidacija u Evropi, posebno u Italiji, Španiji i Portugalu gde "svi igrači pate".\nVodafon ima godišnji prihod od oko 5 milijardi evra u Italiji i 28,5 odsto tržišne penetracije među korisnicima mobilnih telefona, prema italijanskoj službi za nadzor komunikacija AGCOM.\nFoto: Budrul Chukrut / Profimedia\nUmesto toga, Iliad je mnogo mani sa italijanskom jedinicom koja je prijavila 674 miliona evra godišnjeg prihoda u 2020, i udeo na tržištu mobilne telefonije od oko 7,7 odsto prema AGCOM-u. Ali kompanija je dobro prošla tokom pandemije, sa rastom prodaje u trećem kvartalu za 21 odsto, na 207 miliona evra u 2021. godini.\nSvako povezivanje između dve kompanije moralo bi da dobije i blagoslov od Rima - koji vidi telekomunikacionu infrastrukturu u zemlji kao imovine od strateškog interesa- i evropskih antimonopolskih regulatora koji su presudili protiv prethodnih pokušaja spajanja u Evropi, uključujući i preuzimanje britanske kompanije 02 od strane tri u 2016, rekao je jedan od izvora.\nVodafone Iliad Rojters Akvizicija Telekomunikacije


EL - Obratite pažnju na Zvezdinu koš razliku - Sportske.net\nEL - Obratite pažnju na Zvezdinu koš razliku\nO fantastičnim partijama jedinog srpskog predstavnika u Evroligi ove sezone svedoče i brojke.\nAko malo detaljnije bacimo pogled na tabele grupa nakon osam odigranih kola primećujemo da jedino ekipe koje još uvek nisu osetile gorčinu poraza u najjačem košarkaškom takmičenju u Evropi, CSKA Moskva i Barselona, imaju bolju koš razliku od Crvene zvezde Telekom.\nSa "+53" beogradski crveno-beli trenutno dele treće mesto sa aktuelnim vicešampionom Real Madridom.\nKada je reč o broju postignutih koševa (635) Zvezda se nalazi na šestom mestu u konkurenciji 24 ekipe. Sa primljenim koševima (582) je situacija još bolja, samo četiri ekipe su bolje u defanzivi od beogradskog kluba u ovoj kategoriji.\nCrvena Zvezda Telekom je sinoćnom pobedom u Valensiji osigurala plasman u Top 16 fazu, nakon 8. kola ima skor 5/3, na osnovu viđenog do sada realno je očekivati da ekipa Dejana Radonjića prvu fazu završi na drugom mestu u grupi D (na kom se i trenutno nalazi), jer je jedino Olimpijakos u direktnom duelu na terenu demonstrirao da je bolji tim.\nU preostala dva kola prve faze lider ABA lige gostuje pravoslavnoj braći u Pireju i dočekuje Laboral Kuću u Beogradu. U slučaju oba trijumfa Zvezda bi teoretski mogla da bude i prva u grupi, u najgorem slučaju će biti treća.\nDodajmo i da su Zvezdini košarkaši na vodećim mestima kada je reč o individualnoj statistici.\nNaravno, prednjači Boban Marjanović. Gorostasni centar ima trenutno najveći inedks korisnosti u proseku (25.5), najbolji je skakač takmičenja sa 82 uhvaćene lopte pod obručima (10.3 po meču) i košarkaš koji je ubacio najviše lopti kroz obruč u šutu za dva poena - 53, uz odličan procenat uspešnosti - 67.9%.\nAmerički plejmejker Markus Vilijams je zabeležio najviše asisiencija do sada, ukupno 57, što će reći 7.1 po meču. Jedini koji ima više uspešnih dodavanja po utakmici od njega je srpski reprezenativac Miloš Teodosić (8.4), ali ne i ukupno više jer ga nije bilo u sastavu CSKA na poslednja tri meča zbog povrede.


Javni dug manji zahvaljujući statistici i slabljenju dolara\nVučić se hvali, Vujović priznaje da je dug manji zbog kursa\nBiznis Autor:Tanja Veselinović05. apr. 201618:14 > 19:17\nKako pokazuju najnoviji podaci, javni dug Srbije je smanjen tokom prva tri miseca 2016. za za 331 milion evra, sa oko 25,2 milijarde evra na kraju prošle godine, na 24,9 milijardi evra.\nKada je reč o učešću javnog duga u bruto domaćem proizvodu postoje dve metode obračunavanja. Prema onoj koju koristi Ministarstvo finansija, u odnosu na zvaničnu procenu ovogodišnjeg BDP-a, javni dug smanjen je sa 77,3 na 73,5 odsto BDP-a.\nFiskalni savet Srbije međutim, računa učešće javnog duga prema trenutnom bruto domaćem proizvodu, što ukazuje da je smanjenje znatno manje, sa 77,3 procenta na kraju 2015. na 76 na kraju marta.\nPodatak o smanjenju javnog duga premijer je iskoristio da pohvali efikasan rad vlade. Fiskalni savet i Ministarstvo finansija poručuju da je manji dug više rezultat promena na deviznom tržištu, a manje reformskih mera.\nUvek strog izveštaj Fiskalnog saveta o stanju javnih finansija, ovog puta, prema oceni premijera, hvali rezultate rada vlade: „Danas ste čuli Fiskalni savet koji je prvi put rekao bravo za vladu javni dug manji za 320 miliona i deficit je prvi put na minimalnom nivou u prvom kvartalu“, kazao je Aleksandar Vučić.\nOd premijera se nije čulo i da se u izveštaju Fiskalnog saveta navodi se da je dug manji zbog slabljenja dolara, ali i dinara u odnosu na evro, od početka ove godine.\nKomplikovana ekonomska matematika preračunavanja iz jedne valute u drugu, a ne mere vlade dala je dobar rezultat, priznaje i ministar finansija:\n„Smanjenje od 331 milion, od toga je 316 smanjenje kursa između dolara i evra, znači računsko smanjenje, kao što nam je pre bilo povećanje kursa za 700 miliona, sada je smanjenje. Šesnaest je smanjenje stvarno“, kaže ministar finansija Dušan Vujović.\nDa li je to nagoveštaj početka stvarnog smanjivanja javnog duga ili će on do kraja godine da raste predviđenom dinamikom? To će zavisiti od toga da li će vlada uspeti da smanji deficit, odnosno poveća prihode a smanji troškove, objašnjavaju u Fiskalnom savetu:\n„S obzirom da imamo tekuće rashode koji su pod konotrolom i bolju naplatu poreza da je to indikacija da će deficit ako se ti trendovi nastave biti manji nego što je budžetirano“, navodi član Fiskalnog saveta, Nikola Altiparmakov.\nJavni dug prestaće da raste kada deficit bude manji od tri odsto što bi prema dugoročnoj strategiji trebalo da bude postignuto 2017. Do tog cilja, podsećaju u Fiskalnom savetu, Srbija će stići samo ako trajno smanji rashode i reformiše javni sektor i javna preduzeća.\nFiskalni savetjavni dug


STRAZBUR Nema primjene nekih "sankcija"\nBosna i Hercegovina je jedina od 47 država članica VE koja nema svoju delegaciju\nBosna i Hercegovina i dalje neće biti predstavljena u Parlamentarnoj skupštini Vijeća Evrope (PSVE) ukoliko do januara naredne godine Parlamentarna skupština BiH ne imenuje novu delegaciju.\nKako je pojašnjeno u Vijeću Evrope, prema pravilima Parlamentarne skupštine Vijeća Evrope, ne postoji nikakva mogućnost da PSBiH preda spisak nove državne delegacije do januara 2020. godine - kada sve delegacije moraju predati nove akreditive.\nOvo, također, znači da, ako Parlamentarna skupština BiH ne preda akreditive do početka januarske sjednice Parlamentarne skupštine Vijeća Evrope, 27. januara 2020. godine, ona neće biti predstavljena u Parlamentarnoj skupštini Vijeća Evrope još daljnjih godinu.\nKada su u pitanju posljedice, iz Vijeća Evrope pojašnjavaju da nema primjene nekih "sankcija" u takvoj situaciji, ali podsjećaju na saopćenje dvojice saizvjestilaca Parlamentarne skupštine Vijeća Evrope za BiH, koji su, između ostalog, naveli da je "odsustvo parlamentarne delegacije BiH u Parlamentarnoj skupštini Vijeća Evrope veoma loš signal o sposobnosti vaše zemlje da poštuje svoje obaveze na polju demokratije, vladavine prava i ljudskih prava".\nBosna i Hercegovina je postala jedina od 47 država članica Vijeća Evrope koja nema svoju delegaciju u Parlamentarnoj skupštini ove organizacije, budući da zbog blokada rada Parlamentarne skupštine BiH nakon općih izbora 2018. godine nisu formirane parlamentarne delegacije.\nVijeće Evrope Parlamentarna skupština BiH


Unija poslodavaca: Pitanje kriptovaluta jasno urediti zakonom - Ekonomija - Dnevni list Danas\nPočetna » Vesti » Ekonomija » Unija poslodavaca: Pitanje kriptovaluta jasno urediti zakonom\nUnija poslodavaca: Pitanje kriptovaluta jasno urediti zakonom\nUnija poslodavaca Srbije (UPS) saopštila je danas da podržava osnovni cilj Predloga zakona o digitalnoj imovini, ali i da smatra da će komplikovan jezik kojim je napisan kao i prepuštanje da se glavne stvari regulišu podzakonskim aktima izazvati mnoge nejasnoće.\n„Podržavamo cilj Predloga zakona da se reguliše i unapredi tržište kapitala, korišćenje digitalne tehnologije i sprečavanje zloupotreba na tom tržištu, ali smatramo da će komplikovan jezik kojim je predlog napisan, izazvati mnoge nejasnoće“, navodi se u saopštenju.\nDodaje se da će prepuštanje da se suštinske stvari regulišu naknadno, podzakonskim aktima, dovesti do pravne nesigurnosti svih koji posluju u toj oblasti.\nOsnovna nedorečenost Predloga zakona odnosi se, kako se navodi, na kriptovalute iz čega proizilaze nedoumice oko poreskog tretmana, načina upotrebe, prava raspolaganja, prometa…\n„Unija poslodavaca smatra da se ovim zakonom pitanje statusa kriptovaluta mora nedvosmisleno utvrditi, odnosno da ne treba prepustiti da se ovo pitanje kroz izradu podzakonskih akata dodatno komplikuje“, navodi se u saopštenju.\nZbog toga je Unija uputila komentare Odboru za obrazovanje, nauku, tehnološki razvoj i informatičko društvo Narodne skupštine, kao i inicijativu da predstavnici Sektora za informacione tehnologije i telekomunikaciju UPS-a, prisustvuju sednici ovog odbora.\n„Uvereni smo da će, kao i do sada, predlozi biti uzeti u ozbiljno razmatranje, a Unija prihvaćena kao partner u zajedničkom naporu da popravimo poslovnu klimu i ambijent za privređivanje“, naveo je UPS.\nkriptovaluteunija poslodavaca srbijeBeograd\nJedno reagovanje na “Unija poslodavaca: Pitanje kriptovaluta jasno urediti zakonom”\nPaljba bre kaže:\n09. decembra 2020. u 10.36\nMožete samo da ga duvate za krioto valute sve i da dubite na glavi nećete nikog naterati da na njih pkati porez.


Zimski sportovi Archives - Страница 2 од 5 - Balkan Sport\nRus vulgarnim gestom proslavio pobedu nad Amerikancima (VIDEO)\nRuski reprezentativci u brzom klizanju oborili su olimpijski rekord pobedom u polufinalnoj trci nad SAD, ali je vrhunski rezultat ostao u senci poteza takmičara Danila Aldoškina. Aldoškin je posle prolaska…\nNevena Ignjatović propustila trening!\nNa Zimskim Olimpijskim igrama u Pekingu održan je prvi trening u alspkoj kombinaciji za žene! To je druga disciplina na ovim igrama na kojima Srpska skijašica Nevena Ignjatović treba da…\nOvo su Olimpijske igre za pamćenje za Sloveniju. Još jedna medalja za njih, čak četvrta u skokovima, a osvojila ju je muška reprezentacija u sastavu Lovro Kos, Timi Zajc, Cene…\nJedini preostali predstavnik Srbije na Zimskim olimpijskim igrama Nevena Ignjatović je ponovo branila čast svoje zemlje! Ona je ostvarila 42. vreme na trećem treningu spusta na ZOI u Pekingu. Vreme…\nFrancuzi Gabrijela Papadakis i Gijom Sizeron elegantno su osvojili zlatnu medalju u plesnim parovima, pošto su zadržali prvo mesto i nakon slobodnog programa. Da podvig bude još veći sa 226,…\nNevena Ignjatović završila prvi trening!\nJedini predstavnik Srbije na zimskim oplimpijskim igrama skijašica Nevena Ignajtović izašla je na borilište igara! Ona je na prvom treningu imala vreme od 1:43,25 minuta, što je skoro deset sekundi…\nVeliki obrt u slučaju ruske klizačice: Suspenzija je ukinuta, na potezu je sud (VIDEO)\nPredstavnica Rusije na ZOI u Pekingu Kamila Valijeva impresionirala je planetu nastupom kojim je sovojila zlato, da bi se nedugo potom otkrilo kako je koristila nedozvoljenu supstancu. Ipak, usledio je…\nDanas je potvrđen prvi slučaj dopinga na Zimskim olimpijskim igrama u Pekingu. O prvom slučaju dopinga izvestile sve NBC vesti iz Filadelfije, a ubrzo su preneli gotovo svi mediji koji…\nUčesnici kroz plač govore o teškim uslovima na Zimskim olimpijskim igrama\nPre otvaranja Zimskih olimpijskih igara u Pekingu, mediji su predstavili napore Pekinga da svaki detalj bude unapred isplaniran i da Igre proteknu u savršenom redu. Međutim, danima unazad društvenim mrežama…\nFoto; twitter.com/BMW IBU World Cup Biathlon\nBrojni sportisti koji su doputovali u Peking na Zimske olimpijske igre u izolaciji su zbog pozitivnog korona testa. Po otkrivanju prisustva virusa, sportisti bivaju smešteni u hotele za izolaciju. Fotografija…


Internacionalna grupacija u solarni park na Sokocu će uložiti stotine miliona eura - Biznis Info\nYou are at:Home»Investicije»Internacionalna grupacija u solarni park na Sokocu će uložiti stotine miliona eura\nBy BiznisInfo on\t 21/02/2020 Investicije\nNačelnik opštine Sokolac Milovan Bjelica razgovarao je sa direktorom Agencije unapređenje stranih investicija (FIPA) BiH Gordanom Milinićem i predstavnicima kompanije “Balkan investment grupa” zainteresovanim za izgradnju solarnog parka na području Sokoca.\nBjelica je istakao da je riječ o investiciji vrijednoj stotine miliona eura i da su strani investitori zainteresovani za područje ove opštine.\nPrema njegovim riječima, obaveza lokalne uprave jeste da identifikuje najpovoljnije parcele i uđe u proceduru razgovora sa predstavnicima “Balkan investment grupe”.\nOn je rekao novinarima da je ovoj kompaniji potrebno od 100 do 200 hektara zemljišta, koje bi opština dala u zakup za postavljanje solarnog parka, da bi se prema principu javno-privatnog partnerstva ušlo u realizaciju projekta.\n– Idemo u javno-privatno partnerstvo, s tim da jedan dio električne energije koja bi bila proizvedena bude ustupljen našoj lokalnoj zajednici, nakon što se investitor dogovori sa Vladom Republike Srpske o koncesiji – naglasio je Bjelica.\nDirektor FIPA-e Gordan Milinić rekao je da su u “Balkan investment grupi” veoma aktivni, posebno na planu energije, te da su do sada uključeni u aktivnosti na dva velika projekta u BiH.\n– Solarna energija je energija budućnosti i moramo u skladu sa evropskim regulativama razvijati što više obnovljive energije – istakao je Milinić.\nOn je naglasio da FIPA ima dosta projekata koje nudi stranim investitorima.\n“Balkan investment grupa” je kompanija koju su osnovali investitori iz Kine, Rusije i Litvanije i duže je prisutna u BiH u oblasti uspostavljanja solarnih parkova i proizvodnje električne energije iz obnovljivih izvora.\nPrvi korak za gondolu Sarajevo – Jahorina


Dnevni centri za djecu u riziku i djecu u sukobu sa zakonom: Dobrobit pojedinaca i cijelih zajednica - GradPrijedor.com - Portal grada Prijedora\nDnevni centri za djecu u riziku i djecu u sukobu sa zakonom: Dobrobit pojedinaca i cijelih zajednica\nOtvaranje dnevnih cenatra za djecu u riziku i djecu u sukobu sa zakonom dobrobit je i pojedinaca i čitavih zajednica jer oni doprinose da se maloljetnici odvrate od vršenja krivičnih djela i od ponavljanja vršenja krivičnih djela, kao i da shvate pogubnost vršenja krivičnih djela, rekla je sudija Osnovnog suda u Prijedoru Drena Marin.\n„U toku ove godine mi smo dobili nekoliko predmeta za procesuiranje i u njima su uglavnom izricane vaspitne mjere pojačanog nadzora organa socijalnog staranja ili pojačan nadzor roditelja ili staratelja“, kazala je Marinova novinarima u Prijedoru gdje je danas održan okrugli sto „Zaštita djece izložene riziku i djece u kontaktu sa pravosudnim sistemom“.\nPrema njenim riječima, u uslovima velike ekonomske krize povećan je broj maloljetnika u pretkrivičnom postupku zbog toga što su počinili neko krivično djelo.\nPredstavnica nevladine organizacije „Zdravo da ste“ Tanja Boromisa rekla je da je u BiH prepoznata potreba za reformom maloljetničkog pravosuđa i da zakon daje veliki prostor prevenciji.\n„Maloljetnik, ukoliko mu se izrekne vaspitna preporuka, ne ulazi u sistem, a zajednica mu daje drugu šansu kroz izvinjenje oštećenom ili kroz nadoknadu štete ili kroz društveno koristan rad u organizacijama koje se bave humanitarnim, socijalnim i ekološkim aktivnostima“, kazala je Boromisa.\nPredsjednica Komisije za provođenje Akcionog plana za sprečavanje maloljetničke delinkvencije grada Prijedora od 2011 do 2013. godine Ljiljana Babić istakla je da je dnevni centar za djecu u riziku i djecu u sukobu sa zakonom u Prijedoru otvoren uz prostornu, materijalnu i finansijsku podršku gradonačelnika radi smanjenja broja maloljetnih prestupnika.\n„Na početku smo imali dvoje-troje djece, a kasnije i do desetoro i kada ove poslove po završetku projekta preuzme Centar za socijalni rad, projekat će biti nastavljen institucionalizovano i sa još većim rezultatima od dosadašnjih“, kazala je Babićeva.\nOkruglom stolu prisustvovali su predstavnici policije, suda, tužilaštva, škola, Centra za socijalni rad, nevladinih organizacija i lokalne samouprave.\nPrijedor je jedna od devet lokalnih zajednica u BiH u kojima se već dvije godine provodi projekat nevladine organizacije „Zdravo da ste“ iz Banjaluke „Zaštita djece izložene riziku i djece u kontaktu sa pravosudnim sistemom u BiH“ uz podršku lokalnih zajednica, UNICEF-a, te švajcarske i švedske agencije za međunarodnu saradnju SIDA i SDC.


Prošle godine uspešno je završio sa lečenjem u bolnici u Frankfurtu, ali se, nažalost, njegovo stanje ponovo pogoršalo.\nBolest se vratila u vidu metastaza na oba plućna krila. Zbog toga je morao na lečenje u bolnicu u Hjustonu, u Sjedinjenim Američkim Državama.\n"Fići je od biološke terapije poremećena štitna žlezda, tako da sada mora da pije lekove i za to. Zbog svega toga, kontrola je ubrzana i biće za 10 dana, a prema rečima doktora da će nam trebati mnogo više od akontacije i rečima nekih roditelja čija su se deca lečila u Hjustonu, cifra neće biti manja od 250.000", naveli su dečakovi roditelji pre tri dana.\nPrema poslednoj objavi na Instagramu, od pre 12 sati, sada je potrebno skupiti još 155.000 evra.\nFilip se nakon odrađene operacije, hemioterapije i zračenja vratio izlečen kući. Međutim, na redovnoj kontroli nakon tri meseca, uočene su metastaze na oba plućna krila. Trenutno se nalazi u bolnici u inostranstvu gde prima hemioterapiju i priprema se za nastavak lečenja, još jednu operaciju ili imunoterapiju.\nKako da pomognemo Filipu


Kormak: Nedvosmislena podrška SAD celovitosti BiH\nMorin Kormak, američka ambasadorka u BiH\nAmbasadorica SAD u BiH Morin Kormak kazala je danas za RSE u Doboju da još nije čula da će odluka o referendumu o Sudu i Tužilaštvu BiH biti poništena nakon njenog objavljivanja u Službenom glasniku RS.\nPrema riječima američke ambasadorice ove teme služe za odvlačanje pažnje javnosti sa stvarnih problema sa kojima se suočavaju građani.\n„Dakle, ovdje čujemo raznorazne riječi koje govore o odgađanju, suspenziji, a ne govore o poništavanju odluke o referendumu. Mislim da su ovo sve distrakcije, odnosno da se odvlači pažnja od onoga što je najvažnije u ovoj zemlji, a to je otvaranje novih radnih mjesta, ekonomska situacija, dakle, ono što je uistinu potrebno građanima, kao što je i današnje otvaranje ove škole u Doboju, ono što treba obezbijediti obrazovanju za bolju budućnost“, kazala je Morin Kormak.\nNakon nedavne izjave predsjednika RS Milorada Dodika u Novom Sadu da će ovaj bosanskohercegovački entitet i susjedna Srbija u budućnosti biti jedno, ambasorica Kormak kazala je za naš radio da je politika Sjedinjenih Američkih Država prema BiH vrlo jasna.\n„Politika Sjedinjenih Država je konzistentna i vrlo jasna prema Dejtonskom mirovnom sporazumu koji podrazumijeva nezavisnu BiH sa jasnim granicama te države. Mi ćemo i dalje vrlo čvrsto podržavati takve stavove. Dozvolite da dodam da su vlasti Srbije i Vlada Srbije vrlo jasne po tom pitanju“, navela je Kormak.\nOd januara ove godine predsjednik RS Milorad Dodik nalazi se na crnoj listi Sjedinjenih Američkih Država jer se ‘usprotivio Ustavnom sudu Bosne i Hercegovine i prekršio zakon, te predstavlja značajnu prijetnju u vezi sa ometanjem provođenja Dajtonskog sporazuma’.\n“Ova mjera pokazuje naše čvrsto opredjeljenje za Dajtonski sporazum, suverenitet i teritorijalni integritet Bosne i Hercegovine i kontinuiranu evropsku integraciju zemlje”, saopšteno je tada iz Američke ambasade u BiH.


Centre for Sustainable Tourism Initiatives - Montenegro Tourism Development | Promotivni događaj u Virpazaru\nPromotivni događaj u Virpazaru\nU subotu, 21. septembra 2013. godine u Virpazaru, u okviru manifestacije „Jezero, baština i inovacije”, Centar za inicijative iz oblasti održivog turizma (CSTI) je organizovao niz aktivnosti kojima je promovisana zaštita životne sredine i inovativni način unapređenja turističke ponude u oblasti Skadarskog jezera. Ove aktivnosti su realizovane u okviru IPA CBC projekta „Umjetnost, plastika i reciklaža“ (Art, Plastics & Recycling) koji zajednički implementiraju Centar za inicijative iz oblasti održivog turizma (CSTI) iz Podgorice i Univerzitet „Marin Barleti” iz Tirane, sa partnerima NVO Zona Kulture na crnogorskoj strani i Deliart Association u Albaniji.\nNa Pres konferenciji u hotelu ,,Vir”, u Virpazaru, predstavljen je koncept kojim je u okviru ovog projekta uspostavljena veza između umjetnika, zaštitara životne sredine i turističkih poslenika. Osim članova CSTI tima, u prezentovanju ovog međunarodno već primijenjenog koncepta učestvovali su i predstavnici Fakulteta likovnih umjetnosti na Cetinju.\nNa trgu u Virpazaru bila je upriličena izložba suvenira, predmeta upotrebne vrijednosti i umjetničke instalacije – murala, koje su od reciklirane plastike napravili studenti Fakulteta likovnih umjetnosti na Cetinju. Istovremeno, poljoprivredni proizvođači iz oblasti Skadarskog jezera su promovisali bogatu lokalnu gastronomsku baštinu izložbom svojih proizvoda – vina, rakije, meda, sira, maslinki, voća, povrća itd. Posjetioci ovog događaja su imali priliku da besplatno degustiraju ove kvalitetne lokalne proizvode i domaću hranu – riblju čorbu, priganice, pite itd. Na ovaj način, još jednom je predstavljena snaga gastronomskog potencijala u turističkoj ponudi Skadarskog jezera, ali se ukazalo i na mogućnost da se kroz inspiraciju umjetnika unaprijedi turistički imidž oblasti njenom promocijom kao destinacije sa razvijenom sviješću o važnosti zaštite životne sredine.\nPored toga, CSTI je, u saradnji sa Gradskom opštinom Golubovci i JU OŠ „Milan Vukotić“ iz Golubovaca, organizovao akciju čišćenja na lokaciji Vukovačkog mosta. Tom prilikom, učenici, inače članovi ekološke sekcije ove škole su zajedno sa timom CSTI prikupili plastični otpad sa odgovarajućim reciklažnim kodovima. Kao doprinos daljem radu studenata na reciklaži i modelovanju u suvenire i predmete upotrebne vrijednosti, po završetku ovog događaja CSTI tim je sakupljeni otpad transportovao Fakultetu likovnih umjetnosti na Cetinju. Mimo akcije čišćenja, učenici ove škole su bili aktivni i u drugim sadržajima manifestacije. Članovi dramske sekcije OŠ „Milan Vukotić“ su kroz skečeve izvedene na pres konferenciji i na samom trgu u Virpazaru, dali doprinos promociji čiste i zdrave životne okoline.\nManifestacija „Jezero, baština i inovacije” predstavlja sinergiju aktivnosti projekata koje u oblasti Skadarskog jezera zasebno implementiraju Centar za inicijative iz oblasti održivog turizma (CSTI) i Ministarstvo kulture Crne Gore. Osim pomenute degustacije lokalnih proizvoda i specijaliteta, zajednički je realizovana i posjeta studenata i naših gostiju iz Albanije tematskoj radionici u Godinju koju je organizovalo Ministarstvo kulture Crne Gore.


U KS čak 51 osoba nije poštovala policijski sat | Radio Ilijaš\nYou are at:Home»ILIJAŠ»U KS čak 51 osoba nije poštovala policijski sat\nU KS čak 51 osoba nije poštovala policijski sat\nBy Aida Muratović on\t 26/03/2020 0 Comments\nZabranu kretanja za vrijeme policijskog sata tokom protekle noći na području Kantona Sarajevo prekršila je 51 osoba. “U protekla 24 sata izdat je 51 prekršajni nalog za kršenje zabrane kretanja između 18 i 5 sati na području Kantona Sarajevo”, rečeno je iz MUP-a KS.\nZa vrijeme policijskog sata intenzivirano je prisustvo službenika Policijske uprave MUP-a KS na ulicama, što će se nastaviti i u narednim danima.\nU Federaciji BiH je radi sprečavanja širenja koronavirusa uveden, između ostalog, policijski sat koji traje od 18 sati do 5 ujutru, a u Republici Srpskoj on počinje u 20 sati. Također, u potpunosti je zabranjeno kretanje mlađima od 18 godina i starijima od 65.\nPrevious ArticleFederacija nabavlja milion zaštitnih maski i rukavica, 170.000 testova stiže za 7 dana\nNext Article Na današnji dan umro Branko Ćopić


PKS: Od izvoza maline za deset meseci 290 miliona evra - AgroFin\nNaslovna VESTI PKS: Od izvoza maline za deset meseci 290 miliona evra\nPKS: Od izvoza maline za deset meseci 290 miliona evra\nNa sastanku Grupacije proizvođača svežeg i zamrznutog voća i povrća u Privrednoj komori Srbije istaknuto je da se ovogodišnji ukupan rod maline u Srbiji kreće između 80.000 i 90.000 tona. Izvoz “crvenog zlata”, u odnosu na prethodne godine, znatno je povećan, ali je konstatovano da se malinari generalno suočavaju sa padom proizvodnje i manjim obimom poslovanja u odnosu na realne kapacitete koje poseduju.\nIz Srbije je za deset meseci izvezeno maline u vrednosti od 290 miliona evra za razliku od lane kada je za isti period vrednost izvoza iznosila 215 miliona evra. Vodeća izvozna tržišta su Nemačka, Francuska, Ujedinjeno Kraljevstvo i Belgija, kao i SAD, gde se ove godine postiže znatno veća cena nego u evropskim zemljama.\nUčesnici sastanka složili su se da, s obzirom na godišnji priliv koji se ostvaruje izvozom maline iz Srbije, treba uložiti dodatne napore da se sačuva kako sirovinska baza, tako i partnerski odnos sa kooperantima.\nPrethodni tekstVeliko interesovanje za zakup 1.000 hektara državne zemlje u Sremskoj Mitrovici\nSledeći tekst“Serbija organika”: Grupna sertifikacija potencijal za veći izvoz organske hrane u EU


HomeVestiProfesor Vlastimir Vujić na prijemu kod predsednika opštine\nDanas je u kabinetu predsednika opštine Kula, Velibora Milojičića, priređen prijem profesoru Vlastimiru Vujiću, dobitniku mnogih priznanja, među kojima su i zvanje Srpskog viteza prvog reda i Nagrada za životno delo u novinarstvu, koju dodeljuje Međunarodna organizacija „Zlatno pero Štajerske“.\nMilojičić je rekao da razloga za doček profesora Vujića ima uvek, ali da je glavni razlog današnjeg prijema nagrada „Teslin narod“ koju je dobio od Tesline fondacije iz SAD, za životno delo u oblasti prosvete, nauke i obrazovanja.\nPored toga što kao profesor Fizičke kulture i sporta radi u Srpskoj gimnaziji „Nikola Tesla“ u Budimpešti, Vlastimir Vujić se već više decenija uspešno bavi novinarstvom i radi na očuvanju nacionalnog i kulturnog identiteta. On se zahvalio predsedniku opštine na prijemu i objasnio kako mu je cilj da što više doprinese razvoju naše matične zemlje i uključivanju Srbije u tokove savremene Evrope. Takođe, govorio je o zapaženim rezultatima naših ljudi u dijaspori i važnosti povezivanja kulske opštine sa srpskim zajednicama, kako na političkom tako i na kulturnom i sportskom planu.\n„Mi napravimo rezultat gde god se nalazimo, znači vredimo“– istakao je Vujić.\nOvom prilikom, Milojičić je najavio i uvođenje Novembarske nagrade, koja bi po njegovim rečima, mogla biti uvedena već sledeće godine.\n„Ove godine ćemo po drugi put obeležiti 16. novembar, Dan opštine Kula. Sledeće godine ćemo sigurno pokrenuti Novembarsku nagradu. Napravićemo komisiju od stručnih ljudi koji će sagledati uspehe svih naših ljudi, a moja je ideja da tu nagradu dobijaju upravo ljudi u dijaspori, koji su proneli glas o našoj opštini i koji su naši najbolji ambasadori“- rekao je predsednik opštine.


Dobitnici nagrada Privredne komore Srbije za 2020.godinu u našem okrugu - eVršac\nNa osnovu predloga, Komisija je razmotrila i donela je odluku o dobitnicima nagrade u 2020. Godini kada je u pitanju naš Južnobanatski upravni okrug:\nNagrada za poslovni uspeh Privredne komore Srbije: „ GRANEXPORT“ DOO Pančevo\nNagrada za poslovnog lidera Privredne komore Srbije Vladimiru Gagiću, NIS – blok prerade\nNagrade za poseban doprinos razvoju privrede regiona: Industrija skroba Jabuka d.o.o. „ Pančevo, iz oblasti poljoprivrede i prehrane i AD HI „Panonija“ Pančevo, iz oblasti industrije, a „RE 3-PRODUCT“ DOO Plandište, iz oblasti usluga i ekologije,\npovelju za regionalnog poslovnog lidera: Pavle Tmušić, osnivač i direktor DOO “Pavle” Pančevo.\nKomisija je takođe utvrdila da na osnovu dostupnih podataka o datumu osnivanja firmi da privredna društva :\nRAS DOO; Starčevo\nDOO BRANKO; Kovin\nJELA TRADE doo, Vršac\nove godine obeležavaju 30 godina postojanja,te se njima dodeljuje jubilarna plaketa povodom doprinosa u radu komorskog sistema.\nTakođe, komisija je konstatovala da privredno društvo „LION PACK GROUP“ doo Velika Greda ove godine obeležava 20 godina postojanja te se i njima dodeljuje jubilarna plaketa.


Ministar Nenadić i ombudsmanka Džumhur: Vrlo je važno odvojiti politička pitanja od pravnih | Skupština Kantona Sarajevo\nMinistar Nenadić i ombudsmanka Džumhur: Vrlo je važno odvojiti politička pitanja od pravnih\nMinistar pravde i uprave Kantona Sarajevo Mario Nenadić održao je sastanak sa ombudsmankom Jasminkom Džumhur koja ga je upoznala sa aktivnostima i nadležnostima Institucije ombudsmena za ljudska prava BiH.\n“Prije svega naš ured razmatra predmete koji se odnose na slabo funkcioniranje ili na povredu ljudskih prava počinjenu od strane bilo kojeg organa Bosne i Hercegovine, njenih entiteta i Brčko Distrikta. Oni se formiraju na osnovu pojedinačnih žalbi pravnih ili fizičkih lica ili po službenoj dužnosti”, pojasnila je ombudsmanka Džumhur.\nDodala je kako se žalbe koje zaprima Ured ombudsmana odnose na različite segmente povreda ljudskih prava, iz oblasti radno-pravnih odnosa, vladinih imenovanja, školstva, zdravstva, socijalne i dječije zaštite, zaštite imovine i imovinskih prava žalitelja, rada i funkcioniranja pravnih subjekata, njihovih upravljačkih struktura, sudova i slično.\nTokom sastanka, ministar Nenadić informisao je ombudsmanku Džumhur o problemima i prijavama koje dolaze do ovog ministarstva i Vlade Kantona Sarajevo.\n“Uvijek informišem Vladu o svim pitanjima i žalbama koje se tiču povreda ljudskih prava u Kantonu Sarajevo, te insistiram da se razdvoje politička od pravnih pitanja. Istovremeno im ukazujem i na izazove s kojima se mi kao resorno ministarstvo susrećemo kada je potrebno tu vrstu pitanja riješiti”, rekao je ministar Nenadić.\nOvom prilikom, zahvalio se na posjeti ombudsmanke resornom ministarstvu te najavio kako će nastaviti sa dobrom i uspješnom saradnjom.\nInače, ombudsman za ljudska prava Bosne i Hercegovina je nezavisna institucija uspostavljena u cilju promovisanja dobre uprave i vladavine prava, zaštite prava i sloboda fizičkih i pravnih lica, kako je zajamčeno prije svega Ustavom Bosne i Hercegovine i međunarodnim sporazumima, te propisima u BiH.


Di Majo se obrušio na „uvređeno veličanstvo“ Makrona - 10.02.2019, Sputnik Srbija\nDi Majo se obrušio na „uvređeno veličanstvo“ Makrona\nPotpredsednik Vlade Italije Luiđi Di Majo izjavio je da se predsednik Francuske Emanuel Makron ponaša kao „uvređeno veličanstvo“, prenosi Tanjug. 10.02.2019, Sputnik Srbija\nevropa, vesti, svet, francuska, italija, emanuel makron, luiđi di majo\nPotpredsednik Vlade Italije Luiđi Di Majo izjavio je da se predsednik Francuske Emanuel Makron ponaša kao „uvređeno veličanstvo“, prenosi Tanjug.\nOn je za agenciju Blumberg izjavio da njegov sastanak sa predstavnicima francuskog pokreta „Žuti prsluci“ Makron posmatra kroz prizmu zakona „lez mažeste“ (lèse-majesté), odnosno „uvreda veličanstva“.\nDi Majo ističe da je njegov sastanak sa grupom koja bi trebalo da učestvuje na izborima za Evropski parlament bio potpuno legitiman.\n„Žao mi je što je Makron to doživeo kao vređanje veličanstva. Normalno je da se politička snaga koja ne deli ideje sa njegovom strankom sastane sa drugom snagom koja će se kandidovati na evropskim izborima“, rekao je Di Majo za Blumberg.\nAgencija podseća da su diplomatski odnosi Francuske i Italije ove nedelje pali na veoma nizak nivo kada je zvanični Pariz opozvao svog ambasadora u Rimu.\nU Parizu su naveli da je razlog za taj potez Di Majovo mešanje u unutrašnje poslove Francuske.


EVROPSKE VESTI: Izbori u Poljskoj ⋆ Evropski pokret u Srbiji\nHome/Vesti/EVROPSKE VESTI: Izbori u Poljskoj\nUoči drugog kruga poljskih predsedničkih izbora koji se održavaju ove nedelje, upoređujemo stavove italijanskih, čeških, francuskih i nemačkih medija.\nItalija: Anti-LGBT agenda\nLa Republika piše da su prava LGBT osoba postala centralna u političkoj raspravi u Poljskoj uoči izbora, ističući da se predsednički kandidat Andžej Duda za svoju kampanju oslanjao na homofobnu retoriku. Duda je nedavno predložio ustavnu reformu koja bi onemogućila istopolnim parovi da se venčaju ili usvajaju decu. Pored toga, obećao je da će zabraniti nastavu o LGBT temama u školama.\nNjegov protivnik, Rafal Tšaskovski, uprkos mnogo naprednijoj agendi, deli Dudin stav o sprečavanju istopolnih parova da usvajaju decu.\nPrema anketama, Duda je omiljeni kandidat i mnogi analitičari tvrde da bi glasači radije podržavali njegovu antievropsku i anti-LGBT retoriku. Međutim, Dudi neće biti lako da održi svoja predizborna obećanja s obzirom da stranka Zakon i pravda (PiS) trenutno nema većinu u poljskom parlamentu.Slovenija: Napeta vožnja\nČeška: Nesrazmerna borba\niRozhlas piše da je očigledno da sadašnji Andžej Duda ima nefer prednost nad svojim protivnikom Rafalom Tšaskovskiem na izborima. Predsednika Duda podržavaju cela vlada, vladajuća stranka i pristrasna državna radio-televizija. S druge strane, Tšaskovskog podržavaju veliki gradovi i obrazovani Poljaci koji smatraju da je Poljska spremna za promene.\nOvi izbori su prelomna tačka za Poljsku, jer se odlučuje da li jača krajnja desnica ili se Poljska usklađuje sa vrednostima EU. iRozhlas napominje da je ključna figura u pozadini izbora Jaroslav Kačinjski, lider Partije prava i pravde (PiS), koji kontroliše Dudu, premijera, vladu i ministre, poljsku televiziju, velike poludržavne kompanije i institucije društvenog pamćenja.\nDa bi Tšaskovski pobedio, on mora da dobije sve glasove onih koji su Dudu odbacili u prvom krugu izbora, a prema anketama još uvek je neodlučno 7% birača.\nFrancuska: Mladi će prelomiti\nMladi birači Poljske mogu odlučiti sudbinu drugog kruga predstojećih predsedničkih izbora, prenosi Liberasion. Procene govore da je skoro 65% birača mlađih od 30 godina glasalo u prvom krugu izbora u junu, što predstavlja mnogo veći procenat nego u ostatku Evrope. Istovremeno, mladi u Poljskoj poslednjih godina glasaju nesrazmerno više za krajnje desničarske stranke. U prvom krugu predsedničkih izbora pokazali su veću podršku autsajderima, kao što su nacionalista Krištof Bosak i centrista Šimon Holovnija.\nFrustracija i skepticizam koje izazivaju stranke starije generacije čini se da su glavni uzroci manjka poverenja mladih prema Građanskoj platformi (PO) i Zakonu i pravdi (PiS). Oba kandidata u program su uključila obećanja koja imaju za cilj da privuku mlade glasače.\nNemačka: Medijski rat\nDi Tagešau izveštava da je Poljska optužila Nemačku da pokušava da se meša u njihove izbore putem medija. Zamenik ministra spoljnih poslova Šimon Šinkovski vel Sek optužio je nemačke novine za “manipulativno” izveštavanje i pristrasnost u korist kandidata. Predsednik Duda kritikovao je izveštavanje tabloida Fakt, kao i Filipa Frica, dopisnika Di Velta, koji je napisao da će Tšaskovski biti bolji predsednik, jer nije insistirao na reparacijama za štetu nastalu tokom Drugog svetskog rata.\nU međuvremenu, prisutna je zabrinutost zbog slobode štampe u Poljskoj među članovima nemačkog bundestaga, kao i u EU. Stranka PiS je odgovorila optužbama da se mediji u stranom vlasništvu mešaju u poljske unutrašnje stvari.\nTagešau napominje da su tokom prvog kruga izbora Reporteri bez granica (RWB) istakli pristrasnost izveštavanja Javne televizije u korist Dude.\nPoljska se trenutno nalazi na 62. mestu od 180 u rang listi RWB po slobodi štampe.\nBy premins| 2020-07-10T13:49:49+01:00\tJuly 10th, 2020|Categories: Vesti|Tags: Evropske vesti|Comments Off on EVROPSKE VESTI: Izbori u Poljskoj


Aleksandar Vučić: Srbija i svi njeni građani ponosni su na svoju vojsku i imaju veliko poverenje u nju! - VIDEO/FOTO | Vestinet.rs\nPočetna TEMA DANA\tAleksandar Vučić: Srbija i svi njeni građani ponosni su na svoju vojsku i imaju veliko poverenje u nju! – VIDEO/FOTO\nVučić je čestitao Vojnoj akademiji jubilej i zahvalio na poslu koji ta ustanova obavlja.\nSrbija i svi njeni građani ponosni su na svoju vojsku i imaju veliko poverenje u svoju vojsku, rekao je predsednik Srbije Aleksandar Vučić.\nOn je to izjavio na svečanosti povodom promocije nove klase oficira Vojske Srbije održava se danas u Beogradu.\nNjoj prisustvovuje predsednik Aleksandar Vučić i ostali državni zvaničnici.\n„Srbija i svi njeni građani ponosni su na svoju vojsku i imaju veliko poverenje u svoju vojsku“, rekao je Vučić.\nOn je dodao da su od skora vojne nauke prepoznate kao deo naučne oblasti.\nVučić je kadetima poručio da smo u prethodnim godinama pokuašli da podignemo ugled vojske.\n„Za to ste vi najzaslužniji“, poručio je on i dodao da se vraća popularnost vojske.\nOn je kazao da je u današnjem svetu nesigurnosti i izazova Srbija mora da ima jaku vojsku koja će sa ponosom, odvažnošću da štiti Srbiju.\n“Nije posao vaš i naš da radimo za bilo koga drugog, osim za svoju zemlju“, istakao je predsednik i ukazao da će biti mnogo poziva, „sa svih strana, dobronamernih i nedobronamernih“, koji će hteti da nas svrstaju na neku drugu stranu, govoreći da je to najbolje za Srbiju.\n„Za nas postoji samo jedna jedina strana, otadžbina Srbija“, poručio je Vučić.\n„Vi ste ovde da u miru čuvate interese našse zemlje. Ako neko pokuša na bilo koji načim agresiju na našu zemlju, to nikada neće biti uspešno, jer mi imamo vas”, poručio je Vučić pripadnicima VS.\nVučić je poručio „bićemo spremni da uzvratimo svakome ko se drzne da udari na Srbiju“.\nZbog pandemije koronavirusa promocija će prvi put posle 14 godina biti održana na Vojnoj akademiji.\n„Nećemo stati, idemo dalje u nove pobede, kao ponosni oficiri Vojske Srbije“, rekao je Zlatić.\nSvečanost je održana u kasarni „General Jovan Mišković“ na Banjici, uz prisustvo i premijerke Ane Brnabić, ministra odbrane Aleksandra Vulina i načelnika Generalštaba generala Milana Mojsilovića.\nU prve oficirske činove promovisano je 152 kadeta Vojne akademije i Medicinskog fakulteta VMA, kao i jedan broj budućih oficira iz Bosne i Hercegovine.\nIako je već godinama svečanost organizovana ispred Doma Narodne skupštine u centru Beograda, ovaj put jeodržana u krugu Vojne akademije, uz uvažavanje mera epidemiološke zaštite od širenja korona virusa.


Menadžment Prve TV se zahvaljuje Ivanu Ivanoviću na dosadašnjoj saradnji i najavljuje novi veliki šou program\nIvan Ivanović u jučerašnjoj emisiji najavio odlazak: Ovo je moj poslednji intervju. Niko me nije oterao sa Prve, ova odluka je moja, iz razloga moralne prirode .Menadžment Prve televizije: Zahvaljujemo Ivanu Ivanoviću na dosadašnjoj, obostrano uspešnoj saradnji, početkom godine pokreće se veliki novi šou program.\n22.12.2018. - 14:52h\nUvažavajući lične razloge i poštujući pravo odluke da ne bude više deo tima, menadžment Prve televizije želi da se zahvali Ivanu Ivanoviću na dosadašnjoj saradnji i poželi uspeh u daljim planovima.\nPrva je uvek pomerala granice u TV industriji, naročito u domenu zabavnog programa u okviru kojeg je kreiran veliki broj uspešnih emisija, među kojima je i „Veče sa Ivanom Ivanovićem“. Već početkom sledeće godine, Prva televizija pokreće novi šou program koji će ne samo sadržajno i produkciono obeležiti TV sezonu pred nama, već će i podići televizijske standarde u celom regionu.\nSuperbaka pobedila koronu u devetoj deceniji: „Niko nije ušao a da ne pita treba li ti pomoć“


Crnadak: BiH ima jake argumente protiv lokacije Trgovska gora | Krupljani.BA\nBosna i Hercegovina Crnadak: BiH ima jake argumente protiv lokacije Trgovska gora\nMinistar inostranih poslova u Vijeću ministaraIgor Crnadak izjavio je da će delegacija BiH u Beču na generalnoj konferenciji Međunarodne agencije za nuklearnu energiju iznijeti jake argumente koji će osporiti namjeru Hrvatske da radioaktivni i nuklearni otpad odlaže na lokaciji Trgovska gora.\nCrnadak je danas, nakon sastanka sa načelnikom opštine Novi Grad/Bosanski Novi Miroslavom Drljačom rekao da će u Beču biti poslata jasna poruka da se ne može dopustiti da se odlagalište napravi pored granice.\n“Mislim da imamo jake argumente i zahvalan sam što na ovom poslu rade svi nivoi vlasti. Mislim da je važno da se tako i nastavi”, rekao je on.\n“Imamo čvrste argumente iza kojih stoje brojne institucije u Republici Srpskoj, Federaciji BiH i na nivou BiH. Očekujem da se sve dobro završi”, rekao je on.\n“Iskoristili smo sve prilike ranije, od zajedničkih sjednica Vlade Hrvatske i Savjeta ministara te drugih bilaterarnih sastanaka da istaknemo da je ovaj problem jedno od najvažnijih pitanja”, kaže Crnadak.\nOn je rekao da će prije sastanka resornih ministara Hrvatske i Slovenije u vezi sa dogovorom o zajedničkom odlagalištu, svojim kolegama u Hrvatskoj i Sloveniji iznijeti stav koliko je ovo pitanje važno i koliko se žesto BiH protivi.\n“Ohrabriću rješenje koje bi bilo u blizini postrejenja nuklearne elektrane `Krško` i koje bi isključilo lokaciju Trgovska gora”, kaže on.\nDrljača je rekao da je sazrelo vrijeme za cjelovit front u osporavanju namjera Hrvatske da radioaktivni otpad odlaže u kasarni Čerkezovac.\n“Imamo po ovom pitanju odličnu saradnju sa opštinama u Republici Srpskoj, uspostavljamo saradnji u sa opštinama u Federaciji BiH, Unsko-sanskom kantonu a odnedavno sarađujemo i sa opštinama Dvor i Petrinja u Hrvatskoj. Bitno je da iskoristimo sve mehanizme da ne dođe do toga da Trgovska gora bude odlagalište”, naveo je on.\nDrljača je istakao da treba iskoristiti sve mehanizme i ukoliko Hrvatska ne odustane od svoje namjere, pokrenuti sudski ili postupak međunarodne arbitraže što mora biti na nivou BiH”, istakao je Drljača.\nOn je ponovio da će u Novom Gradu/Bosanskom Novom 27. septembra biti održano protestno okupljanje na kojem se očekuje učešće građana u slivu rijeke Une kao i načelnici i gradonačelnici opština i gradova s obje strane rijeke Une.\n“Potvrđeno je prisustvo ministra za prostorno uređenje, građevinarstvo i ekologiju Republike Srpske Srebrenke Golić koja će tom prilikom uručiti zastave `Park prirode Una` predstavnicima opština na čijoj teritoriji je park”, naveo je Drljača.\nZaposleni u Meridianu uručili donaciju Gerontološkom centru u Sarajevu


Napravljena rang lista: Najbezbedniji i najrizičniji sportovi u vreme epidemije koronavirusa - Sportska centrala\nNapravljena rang lista: Najbezbedniji i najrizičniji sportovi u vreme epidemije koronavirusa\n1 maj 2020. 15:27\nMeđu zemljama koje su najviše bile pogođene koronavirusom Italija je prva krenula sa ublažavanjem mera zaštite.\nSport će se uskoro vratiti na terene u Italiji, a sa Apenina stiže zanimljiva studija koju su napravili Ministartsvo sporta i Olimpijski komitet Italije, a koja je rangirala sportove na osnovu rizika opasnosti širenja koronavirusa (kategorije od 0 do 4).\nSportovi koji ne donose gotovo nikakvu mogućnost zaraze su jedrenje, plivanje na otvorenim vodama, golf i tenis, s tim da je kod „belog sporta“ neophodno ispoštovati određena pravila da bi ostao u toj kategoriji. Navodi se da bi igrači trebalo da nose rukavice i zaštitne naočare, da svaki ima svoje loptice za serviranje i da se izbegavaju situacije da oba tenisera istovremeno izađu na mrežu.\nOd kolektivnih sportova najbezbedniji je vaterpolo uz pojašnjenje da hlorisana voda može da onesposobi širenje virusa.\nFudbal je u kategoriji 3, dok su najmanje bezbedni, iz aspekta širenja koronavirusa, odbojka, košarka i rukomet, kao i svi borilački sportovi. Iako je odbojka sport bez kontakta svrstana je u četvrtu grupu zbog činjenice da su igrači veoma blizu jedni drugih na mreži.


RTS :: Nova nemačka fabrika završava se u Pančevu – svaki drugi noviji automobil na svetu ima njihov deo\nEkonomija Nova nemačka fabrika završava se u Pančevu – svaki drugi noviji automobil na svetu ima njihov deo\nnedelja, 26. sep 2021, 06:00 -> 20:39\nSvaki drugi automobil na svetu novije generacije ima bar jedan deo koji je proizveden u "Broseu", a od sredine oktobra će se i u Pančevu proizvoditi razne vrste električnih uređaja, ventilatora, pumpi za ulje i elektromotora.\nU Pančevu se trenutno nalaze stručnjaci iz jedanaest zemalja koji obučavaju nove radnike, a neki su bili i na obuci u Nemačkoj.\n"Kompletnu obuku smo imali sa našim kolegama u Nemačkoj. To je bio jedan teorijski deo, gde su nas podučavali teorijskim stvarima, a išli smo i direktno u proizvodnju, gde smo na praktičnim primerima videli kako to sve izgleda u velikoj serijskoj proizvodnji", kaže Igor Kovač, zaposlen u "Broseu".\nU "Broseu" planiraju da otvore 1.100 radnih mesta u sektoru razvoja, prodaje, nabavke i proizvodnje. Zato su na 63.000 kvadratnih metara napravili savremene proizvodne pogone u koje su uložili 180.000.000 evra.\nRoman Strakoš, direktor "Brosea" u Pančevu, kaže da su doneli odluku o izgradnji fabrike u Srbiji i Pančevu nakon analize lokacija širom Evrope.\n"Industrijski grad poznat po velikom potencijalu i kvalifikovanim stručnjacima nas je privukao, kao i blizina Beograda, u kojem se nalaze renomirani univerziteti. Započeli smo saradnju sa Mašinskim i Elektrotehničkim fakultetom, i ovde ćemo dovoditi njihove studente na praksu. Biće nam potrebni programeri softvera i hardvera, inženjeri i menadžeri u proizvodnji i logistici", navodi Strakoš.\nOtvaranjem nove fabrike smanjiće se broj nezaposlenih u Pančevu, ali ovde će svoje radno mesto pronaći i nezaposleni iz Beograda i Novog Sada.\n"Sa ponosom stojimo ovde u fabrici ‘Brose’ i jednostavno ovo je ono za šta smo radili godinama iza nas, i jako je velika stvar za grad Pančevo", naglasio je gradonačelnik.\nNa samo nekoliko stotina metara od nove fabrike "Brose", nalazi se još jedan nemački gigant "ZF". Zahvaljujući njima, značajno se menja i dosadašnja privredna slika Pančeva.\nSutra isplata naknade nezaposlenima\nDa li kriza u globalnom snabdevanju može da bude šansa za Srbiju\nInovacije, klima i biodiverzitet od Čačka do Dubaija\nKada ćemo lakše i jeftinije moći da nabavimo ogrev za zimu


Protesti u Kuršumliji arhiva lj.m.\nU zahtevu koji je upućen Vučiću i nadležnim institucijama nezadovoljni građani, između ostalog, traže da se spreči dalje iseljavanje ljudi, ali i da se preispitaju sve visokoškolske diplome lokalnih funkcionera koji su obrazovanje stekli poslednjih godina, nakon dolaska na vlast Srpske napredne stranke.\nSa ovom politikom i ovakvim stanjem, kuršumlijska opština će za manje od 20 godina biti raseljena, odnosno naseliće je Albanci iz podujevske opštine. Predsednik Vučić ima dovoljno vremena da se oglasi i kaže zašto se Kuršumlija prazni, zašto vlast nije otvorila nijedno novo radno mesto već 7 godina – kažu u Pokretu mladih Kuršumlije koji su organizatori protesta.\nNaglašavaju da će Vučićevo ignorisanje i ćutanje shvatiti kao odobravanje sadašnjeg stanja, odnosno "da se slaže sa lokalnim kabadahijama koji misle samo na lični interes".\nKuršumlija je prvi grad u Srbiji u kome su, nakon protesta koji su organizovani u Beogradu, nezadovoljni građani krajem prošle godine izašli na ulice izražavajući svoje nezadovoljstvo režimom i diktaturom aktuelnog predsednika Vučića, ali i radom lokalne vlasti za koju tvrde da je korumpirana.


N1 : Opozicioni savezi i stranke potpisali dokument o uslovima za fer izbore - Pokret za preokret\nN1 : Opozicioni savezi i stranke potpisali dokument o uslovima za fer izbore\nPredstavnici više opozicionih saveza, stranaka i pokreta potpisali su u Beogradu dokument o zajedničkim uslovima za sprovođenje slobodnih i poštenih izbora.\nDokument su potpisali predstavnici Saveza za Srbiju, Demokratske stranke Srbije, Socijaldemokratske stranke, Nove stranke, Demokratske zajednice vojvođanskih Mađara, pokreta Dosta je bilo, Pokreta centra, Građanske platforme i inicijative Ne davimo Beograd.\nPotpisnici su zatražili da opoziciji bude omogućeno da u informativnom programu Radio-televizije Srbije i Radio-televizije Vojvodine bude zastupljena „najmanje 60 minuta nedeljno pre predizborne kampanje“ i da njeni predstavnici učestvuju u „svim debatnim emisijama“ na javnim servisima, kao i promenu sastava REM-a „radi dosledne primene svojih ovlašćenja kontrole elektronskih medija“.\nPredsednik Demokratske stranke Srbije Miloš Jovanović ocenio je da je „tragično“ što opozicija u Srbiji 2018. godine mora da se bori za stvaranje uslova za slobodne i poštene izbore.\n„Ovo nije hir, ovo su elementarni uslovi za demokratske izbore. Bez ovih uslova, izbora ne može biti“, kazao je Jovanović.\nKonstantin Samofalov iz Socijaldemokratske stranke ocenio je da u Srbiji od 2012. godine „nema slobodnih izbora“ kao i da „jedva da ima slobodnih medija“.\n„Počeli su i da biju predstavnike opozicije metalnim šipkama, da novinarama spaljuju kuće. Tom ludilu se mora stati na put i zato SDS podržava sve zahteve opozicije za slobodnim izborima i medijima“, rekao je Samofalov.\nNavodeći da je do sada postojala neka vrsta nerazumevanja između građana i opozicije, ali u unutar same opozicije u Srbiji, funkcioner Nove stranke Aris Movsesijan je kazao da je utvrđivanje zajedničkih uslova za slobodne i poštene izbore pravi put za dalju saradnju opozicije i unapređenje demokratije u zemlji.\nU ime Pokreta centra, zajedničke uslove je potpisala Tatjana Macura, koja je kazala da je opoziciju danas ujedinila „borba za vraćanje normalnosti i onih vrednosti koje su u prethodnih 30 godina urušavane u Srbiji“, dok je Radomir Lazović iz inicijative Ne davimo Beograd ocenio da je sada „pravi trenutak da se bavimo izbornim uslovima“ i da je „uvek vreme“ da inicijativa sarađuje sa političkim strankama u borbi protiv nasilja i kontroli izbornog procesa.\nPredsednik Demokratske zajednice vojvođanskih Mađara Aron Čonka kazao je da je tekst zajedničkih uslova opozicije nastao kao „samoodbrana“ vrednosti koje su kako je naveo, urušavane poslednjih godina.\nDokument o zajedničkim uslovima opozicije za sprovođenje slobodnih i poštenih izbora nisu potpisali predstavnici Građanskog bloka 381 koji su po rečima potpisnika, „u poslednjem trenutku“ odlučili da to ne učine.\nPoziv građanima na protest u subotu\nDeo opozicionih poslanika pozvao je građane da dođu sutra na protest na plato ispred Filozofskog fakulteta u Beogradu.\nZajedničkoj konferenciji za novinare u Skupštini Srbije prisustvovali su poslanici Demokratske stranke, Dveri, Pokreta za spas Srbije Nova Srbija, Socijaldemokratske stranke-Narodne stranke i Pokreta centra.\nŠef Dveri Boško Obradović pozvao je građane da se pridurže protestu i šetnji pod nazivom „Jedan od pet miliona“ i pošalju poruku da nije normalno da se ne poštuje njihov zahtev o zaustavljanju nasilja.\nSanda Rašković Ivić rekla je da je potrebno da na protestu pokažu da ih ima dovoljno da predsednik Srbije Aleksandar Vučić sedne sa njima za sto i sasluša šta imaju da mu kažu.\nProšle subote u Beogradu na istom mestu je organizovani protest, a potom i šetnja pod nazivom „Stop krvavim košuljama“, povodom napada na lidera Levice Srbije Borka Stefanovića i jednog od lidera Saveza za Srbiju.\nPredsednik Srbije Aleksandar Vučić rekao je posle protesta da neće podleći takvom pritisku i da neće ispuniti nijedan zahtev makar ih se okupilo i pet miliona.\nФОТО: Против крвавих кошуља\nУслови опозиције за спровођење слободних и поштених избора


09. 09. 2018. MIM Novi magazin, BetaKomentari (0)\nDve reporterke Dojče velea napadnute na Kosovu\nDve reporterke Dojče velea (DW) napadnute su danas tokom izveštavanja o blokadama puteva, ali su uspele da se vrate ka severu Kosova uz pomoć loknog stanovništva i policije, javlja Dojče vele na svom sajtu.\nKako se navodi reporterke Dojče velea Sanja Kljajić i Elona Elezi napadnute su na putu za selo Banje, u opštini Srbica, odakle su izveštavale o blokadama puta u znak protesta zbog posete srpskog predsednika Aleksandra Vučića.\nOne su parkirale automobil srpskih registarskih oznaka kod mesta Prekaz gde su se u tom trenutku nalazile jedinice KFOR. Kako je navedeno, nakon povlačenja međunarodnih snaga grupa od desetak demonstranata sa barikada ih je preteći okružila, govoreći da ih „provociraju“ tablicama i tražila od Sanje Kljajić da pokaže lične dokumente pošto ne govori albanski, kako bi videli da li je Srpkinja.\n„Na trenutak je izgledalo da nas neće pustiti da odemo“, rekla je Kljajićeva.\nReporterke su navele da je kosovska policija reagovala profesionalno i držala demonstrante na odstojanju dok su im lokalni Albanci zaposleni na benzinskoj pumpi pomogli da skinu srpske tablice i krenu ka severu Kosova.\nSanja Kljajić je bila jedina novinarka iz Srbije koja na ovom delu puta izveštavala sa barikada, navodi Dojče vele.\n„Jasno je bilo da nisam dobrodošla čak ni kao novinarka DW. Momak koji mi je tražio ličnu kartu je bio vrlo napadan i na trenutak me je bio strah da nećemo uspeti da se izvučemo, jer su shvatili da sam iz Srbije“, rekla je ona.\nDojče vele prenosi da su prema izveštajima Insajdera i agencije Tanjug i novinari tih medija napadnuti u blizini Banja kada su naišli na barikade.


Jeftini letovi iz Srbije za Bahame - Avionske karte Srbija Bahami - eSky.ba\nLetovi iz Srbije za Bahame\nPretražite letove iz Srbije za Bahame\nProvjerite najbolje ponude letova iz Srbije za Bahame\n✔ Postoje li posebne ponude za letove iz Srbije za Bahame na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Bahame?\n✔ Ako rezerviram let iz Srbije za Bahame, mogu li rezervirati ujedno i smještaj?\n✔ Koje avio-kompanije nude letove iz Srbije za Bahame?\nBudite sigurni, da na eSky.ba ponuda letova iz Srbije za Bahame uključuje ne samo niskotarifne avio-kompanije, već i one koje su specijalizirane za visoki standard.


Najvažnijih ekonomskih vesti protekle nedelje\nRadna mesta – bilo da ih brane sindikati ili poslodavci nameravaju ukinuti – dominirala su naslovima najvažnijih ekonomskih vesti u sedmici za nama. Ekonomski analitičari takođe još mjere posledice udara uragana u Meksičkom zalivu.\nŠtrajk u Indiji\nProtekle sedmice - generalni štrajk dela milionske populacije vladinih radnika u Indiji, paralisao je aviosaobrećaj, rad državnih službi i banaka. Sindikalni lideri saopštili su da je štrajk koji je počeo u četvrtak deo borbe protiv premijera Manmohana Singa, koji je dozvolio privatizaciju državnih firmi i aerodroma.\nOtkaz za 8.500 zaposlenih u Mercedesu\nRadna mesta su značajna tema i u Nemačkoj, gde je DaimlerChrysler objavio da će otpustiti osam i po hiljada radnika iz proizvoidnih pogona Mercedes grupe. Time se kompanija pokušava ponovo učiniti profitabilnom.\nPregovori Kine i SAD\nRadna mesta su bila na dnevnom redu pregovora američkih i kineskih zvaničnika. Prva runda pregovora završena je u četvrtak bez dogovora o uvozu kineskog tekstila, koji u poslednje vreme beleži nagli rast. Pregovori se nastavljaju u oktobru.\nZaposlene u američkoj industriji goveđeg mesa pokušavaju da zaštite zakonodavci u Kongresu koji su zapretili da će Japanu uvesti sankcije zbog navodne ne-fer trgovinske prakse. Na Kongresnim pretresima tim povodom članovi predstavničkog doma, žalili su se zbog toga što Tokijo oklijeva da ukine zabranu na uvoz američke govedine.\nOštećena naftna postrojenja\nKonačno, u priobalju Meksičkog zaliva u toku je velika rekonstrukcija, pošto je uragan Rita moguće izazvao i najveću štetu od kada se u tom području eksploatiše nafta. Fajnenšal tajms je objavio da će pričinjena šteta odložiti i globalnu eksploataciju crnog zlata.


Nova dionica Istočnog tranzita od četvrtka zvanično u funkciji – BiGportal.ba\nSa puštanjem ove saobraćajnice, zajedno sa novim kružnim tokom u Rebrovcu, biće značajno ubrzan saobraćaj u gradu i smanjene gužve u jutarnjim i poslijepodnevnim “špicama”.\nRadi se o prvoj fazi izgradnje ove saobraćajnice, čiju su gradnju decenijama kočili neriješeni imovinsko – pravni odnosi. U drugoj fazi, uz novi dio tranzita, koji će se nastavljati do stadiona FK “Naprijed”, biće izgrađene i biciklistička i pješačka staza. Istovremeno, pješačka i biciklistička staza će u drugoj fazi biti građena kroz park uz stari dio Istočnog tranzita.\nNačelnik Odjeljenja za saobraćaj i puteve Slaviša Sandić izjavio je da će, sa puštanjem ove saobraćajnice i novog kružnog toka kod Rebrovca, gužve i zagušenja u jutarnji i popodnevnim “špicevima” postati prošlost, kako za mještane Starčevice i Obilićeva, tako i za sva vozila koja su u tranzitu kroz Banjaluku.\nTaj sljedeći korak je već uveliko napravljen, pošto smo u februaru ove godine sa “Putevima” potpisali sporazum o gradnju još jedne dionice Istočnog tranzita u dužini od 270 metara, na potezu od Krfske ulice do Ulice Gavrila Principa, odnosno, radi boljeg shvatanja, iza stadiona FK “Naprijed”.\nRadove na uklanjanju stare konstrukcije i izgradnji novog mosta izvešće preduzeće “Prijedorputevi”.\nOd danas, u funkciji je i novoizgrađena kružna raskrsnica na Rebrovcu, u čiju izgradnju je uloženo 541.000 KM. Radove su finansirali “Putevi RS”, dok je Grad obezbjedio svu potrebnu dokumentaciju i riješio imovinsko pravne odnose.


Odbornici u petak o budžetu | TV KANAL 9 NOVI SAD\nNaslovna EMISIJE Odbornici u petak o budžetu\nVIDEO K9: U petak će biti održana treća sednica Skupštine Novog Sada na kojoj će odbornici, između ostalog, usvojiti i završni račun budžeta grada za prošlu, kao i Izveštaj o izvršenju budžeta Novog Sada za prvih 6 meseci ove godine.\nPredloge odluka o završnom računu budžeta grada Novog Sada za 2019. godinu, o dopuni Odluke o lokalnim komunalnim taksama, zatim o dopuni Odluke o naknadama za korišćenje javnih površina na teritoriji Grada kao i Izveštaj o izvršenju budžeta Grada Novog.\nSada za prvih šest meseci ove godine, prihvatio je Savet za finansije i uputio ih na usvajanje odbornicima koji će zasedati u petak.\nU obrazloženju prvog predloga stoji da na kraju 2019. godine ukupno ostvarena sredstva budžeta iznose blizu 30 milijardi dinara ili skoro 99% godišnjeg plana, dok su ukupni rashodi i izdaci iz svih izvora finansiranja budžetskih sredstava izvršeni u iznosu od nešto više od 25 milijardi dinara ili 82,63% godišnjeg plana.\nManji procenat realizacije rashoda i izdataka ukazuje da neki od planiranih projekata i aktivnosti nisu ostvareni u željenom obimu ili nisu ostvareni uopšte, zbog čega, na kraju, ni ukupna budžetska potrošnja nije u planiranim okvirima.\nPredlozima odluka o dopuni Odluke o lokalnim komunalnim taksama i o dopuni Odluke o naknadama za korišćenje javnih površina na teritoriji Novog Sada, predviđeno je, kako je rečeno, uvođenje olakšice obveznicima naknade za korišćenje prostora na javnoj površini u poslovne i druge svrhe tako što se umanjuje naknada za 99% radi ublažavanja posledica epidemije i omogućavanja njihove likvidnosti.\nUmanjenje je predviđeno za postavljanje kioska, letnjih i zimskih bašti, pokretnih tezgi za izlaganje i prodaju robe i uređaja za kokice, ali ne i za prodaju štampe, knjiga i drugih publikacija, proizvoda starih i umetničkih zanata i domaće radinosti.\nSavet za finansije prihvatio je i Predlog odluke o konverziji potraživanja Grada Novog Sada u udeo Grada Novog Sada u kapitalu Preduzeća za vodne puteve Ivan Milutinović – PIM a.d. Beograd i otpisu potraživanja ovom privrednom društvu.\nodbornici skupštine vojvodine\nPrethodni tekstDetelinarci pevali za Lanu\nSledeći tekstRijaliti samo toko noći?


Građani će se pitati oko investicija - Ozonpress :: internet portal\nBUDžETI opština ubuduće neće moći da budu usvojeni dok građani o njima ne daju svoje mišljenje, a u njihovim rukama trebalo bi da bude i planiranje investicija. Staće se na put i bahatim predsednicima opština koji su koristili dosadašnje propise i postavljali po 11 svojih pomoćnika, sada će im pomagati proporcionalno onoliko ljudi koliko imaju stanovnika.\n– Predlažemo obavezno konsultovanje sa građanima u pogledu kreiranja budžeta lokalnih samouprava u oblasti investicija – kaže ministar. – Neke opštine i gradovi u Srbiji to već rade kao što su Pirot, Bečej, Loznica, Vranje, Pančevo, Ruma i mnoge druge, ali naša namera je da to postane obaveza svih lokalnih samouprava, jer sredstva u budžetima su sredstva svih građana i oni imaju pravo da učestvuju u odlukama kako ih ulagati i na šta ih trošiti.\nU oblasti participacije građana, predlaže se da se broj potpisa građana potreban za pokretanje građanske inicijative fiksira na pet odsto od ukupnog broja građana sa biračkim pravom, a uvodi se i dužnost organa opštine da na primeren način obavesti javnost da je otpočeo rad na pripremi opšteg akta, recimo na sajtu opštine. Takođe, 100 građana sa biračkim pravom može dati predlog nadležnom odboru skupštine opštine za sprovođenje javne rasprave o nekom opštem aktu i radno telo skupštine može organizovati javno slušanje o predlozima odluka o kojima odlučuju odbornici.\nSEDNICE Skupštine opštine ili grada ubuduće će se sazivati uz minimalan rok od 24 časa. Broj pomoćnika predsednika opštine vezivaće se za broj stanovnika lokalne samouprave, što znači da će posle donošenja zakona, opštine do 15.000 imati pravo na jednog pomoćnika, do 50.000 na dva, do 100.000 na tri, a ostali do pet. Od narednih lokalnih izbora, maksimalan broj članova Opštinskog veća usklađivaće se takođe sa brojem stanovnika opštine ili grada, pa će tako opštine do 15.000 imati pet, do 50.000 sedam, do 100.000 devet, dok će ostali imati do 11 članova.\nFantom iz Savamale 03/05/2018 u 06:56 Odgovorite\nKažu ljudi da su se dvoje gradjana tako i smuvali, dok su davali predloge za budžet.\nMira 03/05/2018 u 07:11 Odgovorite\n“ Sredstva u budzetu grada su sredstva građana“\nPrvo bi trebao svojim koalicionim partnerima da obajsni ovo…\nMaja P. 03/05/2018 u 13:29 Odgovorite\nHvala ti Branko sto si mi kod Milunceta zavrsio posao.


Vesti online / Vesti / Srbija / "Gospodar Kosova" hoće da bude premijer?\n- PDK odlučuje o tome pre svega. Prvo moraju ponovo da me izaberu za lidera. Osećam se privilegovanim da budem lider ove partije i planiram da se kandidujem za premijera - rekao je Veselji u razgovoru s prištinskim listom "Lajmi".\nOn je poručio da bi radio u interesu građana i da "zna šta bi tačno trebalo uraditi" kako bi Kosovo bilo voljeno.\nSRBIJA Veseljijev opasan poziv regionu: Hajde da se okupimo protiv Srbije!


Protest u Baru, Bečić: Od suda naroda ne može se pobeći\nTanjug 5. marta 2022. 20:43\nBAR – U Baru je večeras održan protest protiv najave formiranja manjinske vlade, u organizaciji Demokratske Crne Gore, a tom prilikom lider ove stranke Aleksa Bečić poručio je da se od suda naroda ne može pobeći i da „nikada više neće tajkuni i kriminalci vladati Crnom Gorom“.\nBečić je rekao da sloboda živi među narodom i da se ponovo rasplamsava i da će, kako je naveo, pobediti još jače i ubedljivije da „niko ne bi izdao sve nas zajedno“, prenosi RTCG.\n“Zbog vašeg dostojanstva i slobode, mnogi su nervozni. A nije im lako, krenuli su putem izdaje i obmane. A kada krenete putem prevara onda su kratke noge“, kazao je Bečić.\nOn je ocenio da nasilje prizivaju i izazivaju oni koji, kako je naveo, beže od suda naroda i koji su krenuli putem izdaje izborne volje građana Crne Gore.\n„Oni koji su dozvolili da se ulicima Bara šetaju trovači naše dece i šverceri cigareta. Ali neka znaju da kriminal i korupcija neće više vladati ovom prelepom zemljom“, poručio je Bečić i ocenio da se „ujedinila Crna Gora, ujedinio se Bar“.\nFunkcioner Demokratske Crne Gore Dragan Tufegdžić rekao je da da se izborna volja mora očuvati.\nOn je ocenio da sloboda koja je osvojena “ ne sme biti oduzeta“\nTufegdžić je rekao da neće da ga mire, kako je naveo, „sa onima koji su uništili privredu Bara i Crne Gore, koji su nas doveli u očajno stanje, koji su odgovorni za kriminal“.\n„Njima smo 30.avgusta 2020. godine rekli gde im je mjesto“, poručio je Tufegdžić.\nPoslanik Albin Ćeman kazao je da se ulazi „u završnu fazu izdajničkog plana URA i DPS“, dodaju Vijesti.\n„Partije sa upitnim cenzusom su pučisti Ustava Crne Gore. Kada im poručujemo da su u bunilu i političkoj korupciji oni uporno ponavljaju nama da smo radikalni i da smo skrenuli desno. Time pokušavaju da se politički operu i prikriju izdaju Crne Gore“, rekao je Ćeman.\nPoručio im je „da izađu iz mračnih soba tajkuna i kriminalaca i dođu među narod, da im narod kaže šta misli“.\n„A misli da treba da se raspišu vanredni parlamentarni izbori“, rekao je Ćeman.\nGrađani se se okupili ispred barske gimnazije „Niko Rolović“ na poziv predstavnika Demokratske Crne Gore.\nDemokratska Crna Gora organizovala je više protesta u crnogorskim gradovima, povodom najave formiranja manjinske vlade.\nNaredni protest biće održan sutra uveče u Podgorici.


Nastavak fudbalskih takmičenja u Crnoj Gori 1. juna | MINA\nNaslovnica Mina Sport Fudbal Nastavak fudbalskih takmičenja u Crnoj Gori 1. juna\nNastavak fudbalskih takmičenja u Crnoj Gori 1. juna\nPodgorica, (MINA) – Sva takmičenja u organizaciji Fudbalskog saveza Crne Gore biće nastavljena 1. juna, saopšteno je iz te asocijacije.\nNavodi se da će shodno odlukama Nacionalnog koordinacionog tijela (NKT) za borbu protiv zaraznih bolesti i dinamici normalizacije sportskih aktivnosti početi takmičenja u Telekom Prvoj, Drugoj, Omladinskoj, Kadetskoj, Ženskoj i Futsal ligi.\n“Uzimajući u obzir odluke NKT i uputstva Evropske fudbalske federacije (UEFA), Fudbalski savez je pripremio kalendar takmičenja za preostali dio takmičarske sezone u Telekom 1. CFL i Drugoj ligi Crne Gore”, piše u saopštenju.\nPrema predloženom kalendaru, nastavak sezone predviđen je za 1. jun, dok bi završetak regularnog dijela sezone (36. kola) u Telekom 1. CFL i Drugoj ligi bio 19. jul.\n“Na taj način FSCG bi na blagovremeno dostavio UEFA učesnike u kvalifikacijama za Ligu šampiona i Ligu Evrope. Ukoliko UEFA produži rok za dostavljanje predstavnika u kvalifikacijama za evropska klupska takmičenja Fudbalski savez će revidirati kalendar takmičenja kako bi se obezbijedila veća pauza između dva prvenstvena kola”, piše u saopštenju.\nSaopšteno je da će odigravanje polufinalnih i finalnog meča Kupa Crne Gore zavisiti od datuma za prijavu klubova za učešće u evropskim takmičenjima, ukoliko bude termina za odigravanje mečeva i polufinalisti ne budu učesnici baraža za popunu Telekom Prve lige.\n“Rakmičenja će biti nastavljena ukoliko ne bude promjena u dinamici normalizacije sportskih aktivnosti i u ukoliko to bude u skladu sa odlukama i mjerama Nacionalnog koordinacionog tijela”, piše u saopštenju.\nSaopšteno je da će klubovi biti obavezni da mečeve takmičenja mlađih kategorija organizuju na terenima sa prirodnom travom u popodnevnim/večernjim časovima, po mogućnosti pod reflektorima.\n“Izuzetno, na terenima sa vještačkom podlogom mogu se igrati mečevi takmičenja mlađih kategorija u večernjim časovima i ukoliko je teren adekvatno osvijetljen”, piše u saopštenju.\nPredstavnicima klubova predočen je plan Saveza o finansijskoj pomoći sa ciljem normalizacije funkcionisanja klubova koji se takmiče na nacionalnom nivou uslijed novonastale situacije izazvane pandemijom COVID-19.\nNajavljeno je da će Fudbalski savez obezbijediti finansijsku pomoć svim klubovima kako bi nesmetano završili tekuću sezonu ali i dodatna novčana sredstva kao pomoć za naredne dvije takmičarske sezone.\n“Savez će blagovremeno informisati javnost o datumima odigravanja preostalih mečeva u Telekom 1. CFL i Drugoj ligi, svim odlukama nadležnih tijela i komisija, kao i o svim preporukama i smjernicama izdatim od strane FIFA i UEFA”, piše u saopštenju Fudbalskog saveza.


Četvrto izdanje Festivala muzičkog filma odvijaće se od srede, 30. oktobra, do nedelje, 3. novembra, u Art bioskopu Kolarac, u okviru Kolarčeve zadužbine.\nMeđu igranim filmovima je biopik o poslednjim danima džez legende Četa Bejkera („Moje ludo srce“) koji će i otvoriti festival, kao i romantična muzička drama, čiji je lajt motiv muzika kultnog britanskog sastava Kleš („London Town“), koji će zatvoriti festival, a u okviru dana posvećenog obeležavanju četiri decenije legendarnog pank rok albuma „London Calling“ sastava Kleš.\nDokumentarni filmovi donose biografije umetnika i bendova, ali ne beže ni od analize gorke strane industrije zabave i pop kulture, tako će publika imati priliku, da na velikom platnu pogleda priču o kontraverznim segmentima života Majkla Džeksona („Napuštajući nedođiju“ 1 i 2), nagrađenu prestižnim Emijem za 2019.\nParalelno, tu su i biografije jednog od pionira rokenrola Čaka Berija („Chuck Berry“), zatim australijskog benda Goubitvins („The Go Betweens – Baš ovde“), kao i odličan dokumentarac sa igranim elementima o španskim danima frontmena grupe Kleš, Džoa Stramera („Joe Strummer on the Run“).\nTakođe deo ovogodišnjeg programa su i fenomenološki prikazi liverpulskog Kavern kluba („Cavern club“) za koji se tvrdi da je kumovao uspehu legendarnih Buba – Bitlsa, kao i prekookeanska priča o pola veka najpoznatijeg rok magazina svih vremena („The Rolling Stone-Priče sa ivice“ 1 i 2). Tim povodom biće organizovan i tribinski program na temu: „Gde su se otkotrljali rok magazini?“\nFestival muzičkog filma zajednički organizuju distributerska kuća Visionary thinking i Paralel – Beogradski festival subkulture.\nTags: Festival muzičkog filma, Paralel Vision\n« Nagrada publike „Balkanskom špijunu“\nBeogradski džez festival: Maćej Obara »


Bošnjačko veće u Crnoj Gori: Nismo tražili zabranu Njegoša i Kiša - Sputnjik Srbija\nBošnjačko veće u Crnoj Gori: Nismo tražili zabranu Njegoša i Kiša\n17:06 18.10.2018 Preuzmite kraći link\nBošnjačko veće u Crnoj Gori odbacilo je, kako se navodi, insinuacije u vezi sa „misterioznim“ apelom isključivanja iz nastavnih programa dela Petra Drugog Petrovića Njegoša i Danila Kiša.\nU Veću smatraju da se radi o „senzacionalističkoj podmetačini“ kojom se pokušava isprovocirati nacionalna i verska netrpeljivost u Crnoj Gori, prenela je RTCG.\nBošnjaci bi da zabrane Njegoša i Kiša u Crnoj Gori\n„Bošnjačko veće nije potpisalo nikakav dokument kojim se traži zabrana pomenutih autora. Apel koji je udruženje građana sa drugog kontinenta uputilo našim vlastima ne smatramo vrednim pažnje, makar ne na način na koji su medijski uspeli da uznemire javnost Crne Gore i šire“, naveli su u saopštenju, preneo je Tanjug.\nCrnogorski mediji danas su preneli da je više bošnjačkih organizacija uputilo apel ministarstvima prosvete i kulture Crne Gore da „u skladu sa svojim zakonskim ovlašćenjima i dužnostima“, pokrenu postupke zabrane i uklanjanja iz školskih programa dve knjige — „Gorskog vijenca“ Petra Drugog Petrovića Njegoša i „Peščanika“ Danila Kiša.\nBošnjačko veće u Crnoj Gori


Zatvaranje pojedinih granica zbog migranata?!\nNaslovna Društvo Zatvaranje pojedinih granica zbog migranata?!\nPatrole interventne jedinice policije su raspoređene u Šidu i kontrolišu migrante u tri prihvatna centra na ovom području.\nTu se trenutno nalazi nešto više od 1000 registrovanih migranata, a prisutnost većeg broja pripadnika interventne policije dovela je do pojačane kontrole i nelegalnih migranata prenosi Sremska televizija.\nPredsednik Srbije, Aleksandar Vučić je dao nalog vojsci i policiji da u slučaju najezde migranata zatvore pojedine granične prelaze. Migranti već danima pokušavaju da prodru u Grčku i time bi izazvali dodatne probleme u već teškoj situaciji.\nPrethodni tekstUhapšeno devet članova međunarodne kriminalne grupe zbog trgovine drogom\nSledeći tekstPU Sremska Mitrovica: Uhapšen zbog PROGANJANJA ŽENE!


Beograd u finalu takmičenja Evropske nedelje mobilnosti | Energetski portal Srbije\n24.03. 2021 Mobilnost\nGrad Beograd našao se u finalu takmičenja za nagradu Evropske nedelje mobilnosti za koju je aplicirao u kategoriji „Najbolji plan održive urbane mobilnosti” 2020. godine.\nRezultati takmičenja biće poznati 19. aprila, a žiri je ocenio da pristup Beograda održivom planiranju mobilnosti pruža jasnu strategiju za postizanje zajedničke, integrisane i inkluzivne mobilnosti, zajedno sa detaljnim i ambicioznim ciljevima koje treba postići.\n„U okviru važeće Strategije razvoja doneli smo odluku da se izradi plan održive urbane mobilnosti, koji je sada prepoznat i od Evropske komisije. Koncept urbane mobilnosti postavljen je kao jedan od strateških ciljeva razvoja“, izjavio je gradonačelnik Beograda Zoran Radojčić.\nOn je dodao da je uspostavljena zelena hijerarhija u kretanju, što znači da su na prvom mestu pešaci, zatim biciklisti, na trećem mestu je javni gradski prevoz, a na poslednjem privatni automobili. Radojčić je posebno pohvalio ekspertski tim i radnu grupu Grada Beograda koja je radila na ovom dokumentu.\nBeograd je, zahvaljujući ovom planu, rame uz rame sa Grenoblom, koji je izabran za „zelenu prestonicu Evrope 2022. godine”, i sa Bilbaom koji je poznat po posvećenosti modernim i ekološkim vidovima transporta, navodi se na sajtu Grada Beograda.\nPlan održive urbane mobilnosti je integrisan u Akcioni plan za zeleni grad koji Grad Beograd radi zajedno sa Evropskom bankom za obnovu i razvoj, a ambiciozno postavljeni planovi sada su ostvarivi jer je omogućena finansijska podrška za njihovu implementaciju.\n„Trenutno u Beogradu postoji oko 100 kilometara biciklističkih staza, a prema Planu održive urbane mobilnosti naš cilj je da do 2030. godine izgradimo ukupno 400 kilometara. U toku pandemije, sve više ljudi se okrenulo pešačenju i biciklizmu jer je to vid prevoza u kojem nemamo kontakt sa drugim ljudima i stoga su manje šanse za zaražavanje. Osim pozitivnog uticaja na kvalitet vazduha, pešačenje i biciklizam utiču pozitivno i na zdravlje ljudi, kako sa aspekta virusa korona tako i kada su u pitanju bolesti kao što su dijabetes ili kardiovaskularne bolesti. Kao lekaru, veoma mi je značajan koncept urbane mobilnosti“, objasnio je Radojičić.\nCilj ovog plana je da se smanji upotreba automobila sa 24,3 na za 20 odsto, da 25 odsto kretanja u gradu bude pešačenje, da se biciklistički prevoz sa trenutnih jedan poveća na četiri odsto i da javni gradski prevoz čini 48 odsto kretanja.\n„Sa društvene tačke gledišta, transport je održiv onda kada je pristupačan, kada postoji mogućnost za alternativni vid prevoza, kada postoji bolja povezanost javnog prevoza, kada postoji infrastruktura za prevoz biciklom ili za kretanje pešaka, a sve u cilju smanjenja saobraćajnih gužvi i veće zaštite ljudi i životne sredine„, zaključio je gradonačelnik.\nNajbolji plan održive urbane mobilnosti


Cerak vinogradi (Cerak I i Cerak II) postalo je prvo kompletno stambeno naselje stavljeno pod zaštitu države. Iako bi se moglo pomisliti da u takvom kraju prolaznici ne bi mogli da nalete na "bisere arhitekture", situacija sa terena o kojoj su izvestili na Fejsbuku dokazuje suprotno.\nFoto: Facebook/Srpski arhitekti / screenshot\nStepenice ka zidu: Na Ceraku\nProlaz delimično popločan, delimično posut kaldrmom u ovom kraju vodi do betonskih stepenica koje trenutno ne služe ničemu. Uz to, nekoliko koraka dalje, takođe se zatiče neugledna slika oštećenog stepeništa, uleglih ploča, pa i otpada.\nKako se može čuti od žitelja ovog naselja, ove zgrade imaju dosta zajedničkih prostorija u kojima su svojevremeno bila smešteni razni klubovi i svakakva udruženja, da bi ih zatim "osvojile" izbeglice i beskućnici zbog čega su pojedini ulazi u njih - zabetonirani!\nPodsetimo, naselje je podizano na prostoru gde ranije nije bilo građevina, a njegovi tvorci, arhitekte Milenija i Darko Marušić i Nedeljko Borovnica, vredno su radili na ostvarivanju svoje zamisli skoro čitavu deceniju, koliko je trajala gradnja kompleksa.\nOd 2016. su Cerak vinogradi bili u proceduri za proglašenje kulturnim dobrom, a sada je to i ozvaničeno.\n"Biser arhitekture” u Barajevu\nJoš veći "biser arhitekture" nalazio se u Barajevu gde je sagrađen most preko kojeg godinama automobili nisu mogli da pređu pošto se na njega moglo samo - stepenicama! Firma koja ga je gradila, naime, nije dobila pare za prilazne puteve pa su ostavili merdevine i otišli.


„Moli se Bogu i drži se Rusije“: Skup podrške Rusiji u Podgorici /video, foto/ - 09.03.2022, Sputnik Srbija\n„Moli se Bogu i drži se Rusije“: Skup podrške Rusiji u Podgorici /video, foto/\nGrađani Podgorice okupili su se večeras ispred Skupštine Crne Gore u znak podrške Rusiji. 09.03.2022, Sputnik Srbija\nNa skupu na kome su dominirale trobojke, skandiralo se Rusiji, predsjedniku Rusije Vladimiru Putinu, zajedništvu Rusije, Crne Gore i Srbije nosili su se transparenti podrške… Miroslav Miki Mijatović je na večerašnjem skupu podrške kazao da iz Podgorice šalju podršku Rusima , ali i bratskom narodu Ukrajine kojeg je rukovodstvo okrenuto zapadnim silama dovelo u ovakvu poziciju. Mijatović je kritikovao i bivše i sadašnje rukovodstvo Crne Gore zbog uvođenja sankcija Rusiji. Podjestio je na riječi Svetog Petra Cetinjskog upućene svom nasledniku “ Moli se bogu i drži se Rusije”.Mijatović je kazao da 85 odsto naroda Crne Gore misli isto što i okupljeni večeras ispred Skupštine. Za sve što se događa optužio je NATO i imperijalističku politiku zapadnih zemalja.Na kraju skupa prisutni su odslušali himnu Rusije.\nregion – politika, region, politika, rusija, kriza u ukrajini, crna gora\n20:17 09.03.2022 (Osveženo: 20:39 09.03.2022)\n© Sputnik / Boban NovovićSkup podrške Rusiji u Podgorici\nGrađani Podgorice okupili su se večeras ispred Skupštine Crne Gore u znak podrške Rusiji.\nNa skupu na kome su dominirale trobojke, skandiralo se Rusiji, predsjedniku Rusije Vladimiru Putinu, zajedništvu Rusije, Crne Gore i Srbije nosili su se transparenti podrške…\nMiroslav Miki Mijatović je na večerašnjem skupu podrške kazao da iz Podgorice šalju podršku Rusima , ali i bratskom narodu Ukrajine kojeg je rukovodstvo okrenuto zapadnim silama dovelo u ovakvu poziciju.\nMijatović je kritikovao i bivše i sadašnje rukovodstvo Crne Gore zbog uvođenja sankcija Rusiji.\nPodjestio je na riječi Svetog Petra Cetinjskog upućene svom nasledniku “ Moli se bogu i drži se Rusije”.\nMijatović je kazao da 85 odsto naroda Crne Gore misli isto što i okupljeni večeras ispred Skupštine.\nZa sve što se događa optužio je NATO i imperijalističku politiku zapadnih zemalja.\nNa kraju skupa prisutni su odslušali himnu Rusije.


Avionska karta Beograd Krit, Heraklion\nKoliko bi koštala avionska karta Beograd Krit, tj. Heraklion, najpovoljnije avio karte za 4 odrasla putnika i 1 dete od 11 godina, ako može direktan let od 29. jula do 18. avgusta. Hvala\nAvionska karta Beograd Krit, Heraklion iznosi 199 eura ukoliko je polazak 24. jula, a povratak 3. avgusta, ili od 3. do 14. avgusta. Isključivo je cena za povratak nakon 10 dana.\nDa pogledate red letenja kliknite na Sezonski let do Krita\nLet do Herakliona\nAko su vam to fiksni datumi putovanja, avio karte do Krita možete rezervisati po ceni od 2.079 eura sa svim uključenim taksama, za svih 5 putnika. Let je sa presedanjem u Atini, a avio kompanija je Aegean.\nKompletnu ponudu pogledajte na Beograd Krit